GOOD NEWS: RUSSIA ZONG A LUNGDONG CANG HIH, KAWLRALKAP CU I CEI HNA SEH – The Chinlung Post\nGOOD NEWS: RUSSIA ZONG A LUNGDONG CANG HIH, KAWLRALKAP CU I CEI HNA SEH\nMarch 13, 2021 admin Military 0\nKawlralkap caah thawngpang chia taktak a chuak cang. Kawlralkap thiltuah mi kongah Russia zong an lungdong ruangmang ve ko cang. Kawlralkap he pehtlaihnak or ttuantinak an ngeihmi zong kan chah khawhmi asi tiah an chim cang. Theihcio bangin Kawlralkap adirkamh mi chungah Russia abiapi ngaingai mi pakhat asi. Russia nih cuhlan ahcun Kawlralkap a dirkamh hna.\nSihmanhsehlaw atu ahcun lung-aw ttawm in an um ruangmang cang. Tulio kawlram chungah a cangmi thil cu ruahnak lengin a zualhma ngaingai cang. Hi bantukin kawlralkap tuahsernak ruangah thil a cangmi konghe pehtlaiin Russia cozah nawlngeitu pakhat nih a chimmi cu Kawlram thilcang hi thinlung akhoih taktak mi thil asi ko tiah Russia nih cun kan ruah tiah a chim.\nCun zei sualnak ngeilo mipi an thi lengmang sual lai timi hi kan thin aphang ngaingai ko tiah Russia presidential Security office spokesman Dmitry Peskov nih thawngzamh tu hna sin ah a chim. Kawlram dirhmun hi thinphang asi kan theih i, dottletnak kan tuah cuahmah lio asi. Sualnak ngeilo civil an thih chin lengmang mi thawng kan theih tikah kan thin aphang ko tiah a chim rih.\nKawlram ah a cangmi thil hi Russia caah thinphang ngaimi pakhat asi i, thil a cangmi hi thatein kan cuanh ko i, Kawlralkap he ralkap lei ah ttuanttinak kan ngeihmi zong hi ngol ah a ttha lai maw timi kan i ruah cuahmah lio asi tiah a langhter chih. Kawlralkap nih uknak an lak hnu ah tutiangah theihkhawh mi chungah minung 70 renglo nunnak aliam cang i, minung thonghnih hrawng an tleih cang hna tiah theih asi. Credit. PM\nSalai Lairamthang:Minung Kan Sinak Man A Dang Tuk! Nikum i US palek nih an tlaih i, mirang palek, Derek Chauvin nih a hngawng ah a rial chih i, an thimi George Floyd chungkhar hna cu MINNEAPOLIS City Council nih US$ 27millio liamh ding in nizan ah biachahnak an tuah.A ngaingai tiah cun Geroge Floyd timi minak pa hi mitha a si lem lo. Voi 10 tluk thong a tla i tazacuai a tong bal cangmi a si.\nAn tlaih lio zongah phaisa hleng a ken caah an tlaihmi a si. Asinain palek nih an tlaihhnak in a thimi a si caah a phungning bantuk tein pelek pawl cu tazcuai an tong. Minneapolis City Council cu palek pawl an tuahsernak ah tuanvo latu bik an si caah atu bantuk in George Floyd chungkhar hna cu $27million an liamhnak hna a si. Chim duhmi cu US ah minung sinak man a ngeihning le minung sinak man a fahnak kha ka chim duhmi a si.\nKawlram ahcun ralkap nih zeihmanh sualnak a ngei lomi minung an thah cuahmah hna, thah lawng hmanh an i za lo, an chungril vialte zong an hlai i an fir rih, mah tiang zong an i za rih lo, an ruak tiang an hlai rih hna. A ruak zong a thimi chungkhar hna nih amah nawl in ruak fimnak nawl hmanh an ngei lo. Pale nih phaisa liamh cu chim lo, a thimi chungkhar nih zei poah tuanvo laak a si.\nUktu chia, uktha tha lo, rule of law a um lonak ram i nun hi nun man ngei lo kan si. Tulio Kawlram ah hremnak, tukvelhnak a temtuar mi vialte hna nih teinak an co hna sehlaw kan ram ah daihnak le zalonnak leng hram ko seh. Mithat lainawng hna nih an tuahsernak man hi an thih hlan lo liam ve hna seh. Credit: Salai Lairamthang.\nSALAI LAIRAMTHANG: MINUNG KAN SINAK MAN AA DANG TUK, LIAM VE HNA SEH\nHakha, Thantlang,Falam Le Tedim Siizung Ah Ralkap Nih Sibawi Rian An Tuan Cang Lai.


CAAN CU MAN A NGEI | Radio Veritas Asia\nMinung nunnak cu a toituk hringhran. Cu nunnak a thlentertu Ni le Thla le Kum le Suimilam caan hna cu zeinak hmanhin a caah maan a ngei deuh. A sinain micheu hna nihcun a thih kho lo ding bantuk le a thih cang i zeihmanh thinphan awk a umti lomi ban tukin mah duh salam in khua a sa i caan`ha a ngeihmi vialte cu zeihmanh loin a liam termi kan tam. A ngaingai ti ahcun kan nunchung i caan`ha kan hmuh mihna paoh ahhin a dih dongh kho lomi hnangamnak le nunnak kha kan hmuh khawh hna. Cucaah caan cu maan a ngei tuk hringhran.\nMi lianngan Job nih cun minung hna kan nunnak cu chitkhat te ah a lo zaumi thladem bantuk he a tahchunh. (Job 14;2) Cun sangpawlawng cu tichungah an zarh i a hnu ahcun tilam hngalh ti lo le meiin nih chitkhat te ah mitfangah a mit bantukin kan nunnak cu a si.Cu ruangah a liam cangmi caan hna kha kan zoh `han ahcun mang bantuk an si dih tiah a rak ti.\nAtu kan hman liomi caan hi kan ruah ahcun thlitu bang rang tukin a kal i a liam zau ti cu hmuh khawh a si. Kan phak rih lomi caan zong khi hei ruah ahcun kannih nih zeihmanh fiangin kan hngal kho lo aa thup rih mi caan a si ti cu a fiang ko. Thaizing kong kha i porhlaw hlah, cu ni nih zei a chuah pi lai kha na hngal lo. (Phut 27; 1) Kannih nih kumkhat maw thlakhat maw nikhat maw a ra laimi caan chungah kan nung rih lai tiin chimh khawh a si lo. Zeicahtiah caan cu kannih nih kan uk kho lo, hnabei in a nungmi minung menmen kan si ko. Caan`ha kan hmuh cang kan ti tawnmi caan hna zong khi kan kal takmi an si `han ko.


Esther Dawt Chin Sung Le Benjamin Sum Caah Hla Thar Fung Hnih A Phuah Piaktu Htain Hkay - Khuaruah Har News\nEsther Dawt Chin Sung Le Benjamin Sum Caah Hla Thar Fung Hnih A Phuah Piaktu Htain Hkay\nEihmiatsungza tihmi zuamnak puai in anuhpingngia lawkah chungah hlasak pakhat dirhmun ah a dirtu Htain Hkay nih Myanmar Idol season 4 ah ai zuamcuahmahtu Esther le Benjamin Sum caah tiin hla thar pahnih a phuah piaknak kong cu a chim phuan.\nMah lawng hmanh si lo in hlasak Htain Hkay nih a chim tthan rihmi cu, Myanmar Idol season 4 ah top 5 tiang a phanmi Esther Dawt Chin Sung aw cu a ttha tuk ka uar phun te a si tiah a chim fawn. Hlasak thiam Htain Hkay biachim ning ruah tik ah tukum myanmar Idol 4 halsak zuamnak ah Winner latu ding ah aitlak cem cu Esther a si.\nKan theih dih cio bang Esther cu vawihnih kheng te bottom three an tthuter mi si ko hmanh sehlaw kawlram minthang hna an biachim ning ngaih lengmang tik ah tukum myanmar Idol season 4 hlasak zuamnak ah top 5 tiang a phanmi chung in cun aw ttha cem le uar um cemmi cu kan nau nu Esther bak khi a si.\nTuzarh friday zan vun phanh lai cu kan ni ngaih cio ko lai nain kan nau nu Esther konglam vun ruah ah khin cun lungre a thei ngai ngai. Hmanh sehlaw tuzarh zuamnak ah cun bottom three ah an tthutter ti bak lai lo tiah ka zumh ko. Tuzarh top 5 in awn than a si bak ah cun tukum myanmar Idol season 4 Winner cu amah ta bak a si tihmi cu chim ngam a si cang lai.\nHlasak thiam Htain Hkay nih a chim tthan rihmi cu Esther a va si pek Benjamin a va si pek teinak an hmuh lo sual a va si hmanh hi hla pahhnih ka phuahpiak mi hna hi anuhpingngia hmailei kar an hlannak caah si hrim ko seh tiah a chim fawn. Htain Hkay nih Esther caah “acinna-anan” tihmi hla le Benjamin Sum caah “apia-zawng-ngiah” tihmi hla hnih cu a phuah piak hna.\nMandalay Khuapi Chung Food Box An Tuahmi A Hmutu Paoh Cu Khuaruahhar In An Um Dih\nSibawipa Ruahnak Cheuhmi Ruangah Thla Li Te Lawng A Si Mi Nghakchia A Thi\nThlan khur cawh ahar tuk ruangah an ram mitha ruak cu Langta (Vulture) rawl ah apetu ram\nPolitical Facts: Chin- NLD cu Chin National Party an si zeicatiah, 2015 election ah Chin miphun nih mandate an pek hna\nBreaking New: Tektlak Nak In Minung Pali An Nunnak A Liam Tthan Hoi\nMizo Pa Bible Sawksam Ning Hi Nang Zeitin Na Hmuh Ning Comment Rak pe Ve Tuah\nSanitiser ahmangmi poah nih cun ralrinnak ah rak relve hrim hrim u!\nChungkhar pakhat Rawl An-ei Liopi Ah Ttihnung Taktak Mi An Chungkhar Cung Ah A Tlung (+video)


Min Dat CDF Nih Cun, Ralkap He An Ni Do Nak Ah, An Ngawl Chung Nak Konglam Fiang Tein A Vun Langh Ter Cang. – Chintanbo\nMay 19, 2021 admin THEIHTLEI 0\nCDF Mindat i ngawl ngei tu bik le ralhrang konglam ah thongpang fiang tein an vun thanh cang.Kan nih chin miphun cu, mah tein a um peng mi kan si i, kan thil tuah mi ah hin palh nak pakhat hmanh kan ngei lo.mi hi a hramhram in kan ti hma sa bal hna lo i, an kan tih hnu long ah kan a let tawn mi kan si.A tu zawngah hin dai tein um kan ni zuam.sihmanhsehlaw kan hmai ka i a vun langh tik ah cun tuah lo awk a tthat lo caah kan tuah mi si ko tiin an chim.\nRalhrang le CDF-Mindat kahdoh nak hi April 24-27 acun ralhrang lei 30 leng an thi. Asinain CDF lei pakhat hmanh an thilo inung pakhat belte hliamhma cu atuar cu zong cu fak tuk in atuar lo. Avoi hnihnak kah dohnak hi May thla 12-14 tiang asi kanmah lei ah minung 7 hrawng kan thi ii an mah ralkap lei hi a tlawmbik minung 30 in 40 poah cu an thi lai. Cu lawng sirih loin an meithal le thilri hna le an mawtaw vialte kan khangh piak dih hna tiah achim.\nZei ruangah dah ralhrang kah dohnak a ngol timi biahal nak cu kawl media pakhat nih avun hal ii a tanglei bantuk in lehnak a vun tuah. Achimmi cu kan mah mipi hna kha hmaikal ah an ser hna cu tikah kan kah hna asi ahcun kan mah mipi chung lila an thi lai. Dawr le mipi vialte harnak fak kan pek hna lai.\nMay 16 chung lanwg hmanh ah bawdah pawl le adang hmun pawl kha khuachung ah hmun 60 hrawng an kah cang. Mah bantuk in kan mipi cu kan kah piak hna hlah uh kan hrial piak ko h kan ti hna. Kan mah CDF lei nih kan kah ve hna asi ahcun kan mipi caah fahnak le temhnak faktuk pek ding asi caah kanmah lei nih kan hrial chung hna hi asi. Hnu kan chit tak chung hi asi tiah achim.\nZei can tiang dah kahdoh nak hi nan tuah lai tiah ahal mi ah cun CDF-Mindat upa akhat nih kan nih cu mipi ralkham piak tu kan si bangin mipi ttha tein luatnak kan hmuh hlan chung asi kolai. Ralhrang kan tei hna hlan lo chung poah cu kan doh ko hna lai.\nAtu zong hi kan thazaang azawr hleilo ii hriamnam zong tling tein kan ngei ko, ttihnak zong kan ngei hlei lo. Kan pupa chan in kan ram asimi Chin ram zong kan kut chungah kan lak tthan lai. Cu caah ralhrang vialte kan tthawl dih hna lai. Hi thawngpaang hi kawl Media ah zumhtlak asimi nih CDF-Mindat upa chungah biachim nak nawl angeimi bia halnak chungin a tawinak in vun lehmi asi.


R.I.P. Engineer A Kai Liomi Tlangval Dal Mun Mang Nih Ruah Lo Piin Mual A Kan Liam – Chin World News Evening\nZualko. Kan unau a simi Tedim mino cathiam kan i ngeihmi Salai Dal Mun Mang @ Mangpi nih tuni ah accident in mual a kan liam taak. A poi ngaingai mino a si hleiah cathiam ngaingaimi a si i tantaakmi chungkhar Bawipa nih an ngaihchiatnak chungin hnem ko hna seh.\nAmah hi Kalay Technological University ah engineer a cawng/kai liomi a si i, cun Yangon ah Political Science zong a cawng/kai chih fawn. Zomi Students Association (Universities Myanmar) ah Former Chairman dirhmun in rianțuanmi a si i a pam tuk hringhran siang a um hrimhrim lo.\nA khua le a miphun caah tiin ruahnak nganpi ngei in a zuam ngaingaimi a si. Chin miphun caah aa lungthli tum saduhthami zong a tuah manh hlanah le a sianginn kaimi zong dih manh hlanah hiti bantukin mual a kan liam taakmi hi lungthin a faak i siang a um hrimhrim lo.\nA tantami a chungkhar sahlawh rualchan nih a tuarziaan theihthiam khawhnak hnga Thiang Thlarau i hnemhnak cu tantaakmi a innchungkhar cungah tlung hram seh.Source: VAW. Falam ca in kan chiah chih.\nZualko. Kan unau Tedim lak ihsin mino cathiam kan neihmi Salai Dal Mun Mang @ Mangpi cu tuini ah accident in hmual in liam san. Anih hi Kalay Technological University ah engineer a zir ih cun Yangon ah Political Science khal a zir. Zomi Students Association (Universities Myanmar) ah Former Chairman dinhmun in hnațuan a nei.\nA khua le a miphun hrangah tumtahnak tumpi nei in zuam nasa tu khal a si. Chin miphun hrangah a tumtahmi vek a tuah ngah hlanah le a tlawngkai a țheh man hlanah hiti vekin hmual in liamsan hi a naa ih ui a um tuk aw. A tantami a sungkuapawl in Khuanui’ laireldan an theihthiam theinak ding hrang Thiang Thlarau ih hnemnak cu a tantami innsang parah thleng hram seh.


Breaking News: KIA Nih Kawl Ralkap Sakhaan Pakhat An Lut Hnawh – The Cherry Par\nBreaking News: KIA Nih Kawl Ralkap Sakhaan Pakhat An Lut Hnawh\nMarch 11, 2021 Cherry News\nPhakan Ah KIA Le Kawl Ralhrang buu (terrorism group) Pawl An I Kap\nKachin ramkulh, Phakan township, Sezin khuate ah March 11, 2021 ni, tuzing zingka teah Kachin Independent Amry le Kawl ralhrang phu cu fak nawn in an i kap, tiah khuami pakhat sinin thawng theih a si. Hi KIA le Ralhrang phu an i kahnak kong he pehtlai in Sezin khuate hrambunh Ralhrang buu sakhaan pakhat a simi KIA nih an lut hnawh hna i, an kap hna hi a si, tiah thawng theih a si.\nKIA hriamtlai phu pawl nih Ralhrang phu sakhaan pakhat cu an luh hnawh hnu le an kah hnu ah, Ralhrang phu pawl nih KIA ttah-ma-ha No 9, Ttat-zin 26 hmunhma cu raltuh nak vanlawng in an phomh than tiah thawng theih a si. Nihin kahdohnak ruangah hliamhma a hmumi le a thihmi thawng fiang theih khawh a si rih lo. Hi thawngpang kong ah hin Mizzima thawngzamh buu nih an langhtermi a si.\nNote: Hmanthlak kan tarlanghmi le kan hmangmi hi anmah Mizzima thawngzamh buu nih an hmangmi le an tarlanghmi a si ve tiah nawl kan vun duh hna.\nRelchap, Breaking News: U.S Nih Min Aung Hlaing A Fa Le Pahnih An Hrem Ve Cang. American state secretary Antony Blinken nih ralkap uknak lakmi hruaitu (hotu) Commander-in-Chief Min Aung Hlaing a fanu pakhat le a fapa pakhat cu U.S ram nih dantat an tuahnak kong cu March 11, 2021 ni ah thawngthanh nak an tuah.\nCommander-in-Chief Min Aung Hlaing a fale pahnih dantat hi anmah pahnih pumpak hremnak lawng si loin an ngeihmi company vialte zong dantat nak min list ah aa tel chih cang tiah a langhter. Mipi nawlngeihnak hramhram in a laktu ralkap pawl nih phungning lo le hru hru hranghrang in an cawlcanghnak pawl hi Democracy phunglam he a kalh caah ralkap hruaitu upa lawng si loin an rualchan cingla vialte ca tiang ah zei hmanh thathnemnak um loin kan philhkhar piak dih hna lai tiah an langhter chih.\n← Breaking News: U.S Nih Min Aung Hlaing A Fa Le Pahnih Dantat Ve Cang\nThawngchia Lakah Thawngṭha →


Ram Leng Thawngpang Archives - Page 2 of 99 - Khuaruah Har News\nCategory: Ram Leng Thawngpang\nVictory Day Ralkap I Cernak Ah Putin Biachim Cu A Mak Ko\nMoscow’s Red Square ah kum fatin an tuahmi Victor Day ralkap ceernak (parade) i Putin biachiam video an zeihmi cu a Laiholh in a tanglei bang in a kan in leh piak hna. Putin nih a duhmi Himnak kong i Biakam kongah “International he pehtlaihnak kongah lung i khahlonak tampi\nGood News: Thantlang Myone Sopum Khua Ramdang Phan Mi Nih CNA/ CDF Caah $ 100000 An Pek\nThantlang myo ne ထန်တလန်မြို့နယ် Sopum ကျေးရွာ ပြည်ပရောက်ပြည်သူများမှ ချင်းအမျိုးသားတော်လှန်ရေးအတွက် CNF/CNA/CDF အား USA dollars တသိန်း $100’000 ကို Vaurawng Zuunthil ထံသို့ ပေးအပ်လှူဒါန်းခဲ့ပါသည်။ Ramleng um Sopum khuami hna nih CNF le CDF caah US Dollars tingkhat $100,000.00 cu Vaurawng Zuunthil sin ah an pekchanh. Nai Hrawng Kan Tonmi Boruak Nih Vawleicung Khuaza Ummi CHIN\nUkraine President Khati Fleece Jacket Cu UK Fundraising Auction Ah £90,000 In An Zuar\nRasia nih a tuk/doh hna hlan ah cun vawleicung mipi nih kan rak theih lem lohmi cu Ukraine president Volodymyr Zelenskyy khi asi. Hmanh sehlaw Rasia nih Ukraine biatak te i a vung tukdoh hna hnu thla khat chung ah vawleipi theih minung a hung si. Ukraine ram cu Putin\nKawlram Ralzam Mi Hna Caah Fundrasing Campaign Tuahnak Vanlalsailoa An Sawm Cu An I Fuh Bak\nKan thrih dih cio bangin kawlram ralzam mi hna caah fundraising campaign an tuah nak ah USA Laimi nih mizoram Gospel singer Vanlalsailoa an sawm i tuah hin US ram ah caan a hmang cuahmah lio a si. Hi fundraising campaign an tuahnak ah Vanlalsailoa an rak sawm hi cu\nRasia Hriamnam Phurtu Anti-arcraft Defense Ohurtu Cu Tunai Ah Ukraine Nih An Kah Piak Tthan\nSnake Island i Russia hriamnam phurtu a bikin anti-aircraft defense phurtu pi cu tunai ah Ukraine nih drone in pil bak in an kah piak than hna. Azovstal Tuknak le Ukraine Dirhmun. Mariupol ah a ummi thir chuahnak sehzung tangin Russia ralkap a dotu Ukraine ralkap pawl cu an temtuartuk\nRasia Nih A Tuk Hna Nak In Zarh 10 Chung Ah Ukraine Dirhmun Fiang\nAzovstal Tuknak le Ukraine Dirhmun. Mariupol ah a ummi thir chuahnak sehzung tangin Russia ralkap a dotu Ukraine ralkap pawl cu an temtuartuk cang ko nain a sunghkhan an duh lo i, ‘a dongh tiang kan dir lai’ tiin an commander i a thaisungnu nih a chim. Khuaruahhar lei khi\nAustralia Nih Ukraine Hriamnam A Bomhmi A Phan Thluahmah Cang\nCikhat te chung ah vawlei pi a cul dihtu thawngpang cu Russia nih Ukraine a doh nak thawngpang a si. Putin nih Ukraine a tuk nak a ruang bik cu NATO ah an lut sual lai ti a phan tuk caah tuk i a kuttang ah chiah ai timh ruangah\nAustralia Ah Inn A Cawmi Hna Caah Cun Thawngchia Tak Tak A Si\nAustralia ah inn cawmi vialte thla fatin inn man nan pekmi a kai dih lai. Tuni ah Australia cozah nih tangka ṭu 0.25% a kaih caah Australia ah inn a caw cangmi vialte thla fatin inn man nan pekmi a kai dih lai. Bank ah ting 5 (500,000) a bat\nRussia president Putin Nih Khuaingal Bu(Israel) Thin A Phawh Cang Hih!\nKan theih cio cang bantuk in, Thlapi thla 2 chung Ruasia nih cun Ukraine cu a kut tang ah chiah a duh i, a thazaang tthawnnak le a ralkaap tthawnnak hmang in a tuk/doh cuahmah liopi a si i, hi i dohnak ruang ah hin kap hnih in an ralkap\nIraq Ram Thil Cang Mi Cu Ttihnung Tuksum Tak Tak Bak A Si\nIraq ram ah nizan monday may 1 ah khan (Sandstorm) thetse thlichia a hrang ciamman Baghad khuapi vialte thetse nih a tuam dih cikcek caah mawtaw hmanh an kal kho lo tiah theih a si. Thetse thlichia hrang ruangah Iraq ram chung khualtawlnak nak vanlong tiang an phihkhar dih. Minung


Thinphang A Si Ko : Donald Trump Cu Tleih Ding Hrimhrim In Tazacuai An Timh – Onlinenungak\nThinphang A Si Ko : Donald Trump Cu Tleih Ding Hrimhrim In Tazacuai An Timh\nDonald Trump cu tleih hrimhrim ding in tazacuai an timh ” President in a van i dinh bak cun taza ka cuai lai a ti mi an tam tuk. 1 Nu pahnih a tleihhrem hna ruang ah : Nu pahnih he hmunkhat ah an itti tawn i, zei bia hmanh an tial loh nain, ” kaw a phit ” timi mawhphurh nak asi. ” mi dang sin ah chim lo ding in phaisa in an ka a phih hna.?” tinak asi.. Cu i a mawhnak ruangah nungak pahnih nih Donald Trump cu tazaa cuai an timh. President in ai dinh lawng ah Tazaa – cuai cu an timh.\n2 Cun, Inn le lo Company pakhat a nei i Cu a Company in cun fir in maw / mi hlen nak i rian a tuan mi a um rua .. mah cu Company konglam i a palh nak zong ah Donald Trump President nih aindinh bak in taza cuaiding a si an ti.\n3 A Ule nau pawl Nulepa sin ah ro a pek duh lo nak kong zong a si. A Nau le Pahhin nih an Nulepa rorah cu ule nau pawl sin ah pek duh loin a mah lawng nih a ei dih tiah an chim. Cu a palh nak zong cu Donald Trump cu President in ai dinh bak cun Tazaa- cuai ding thotho a si. A palh nak phunkip ah Lawyer pawl an um ih Lawyer pawl nih an hngah.\n4 . Nai tei a palh nak a si. Donald Trump i a hnuzul tu pawl cu Capitol Hluttaw innpi chungah an luhnak chan asi.. Cu Capital Hluttaw Inn cu tuanvo nei lo mi nih cun American mi vialte kum khua in luh khawh lo nak hmun a si. A ho hmanh an lut bal loh.\nKum 100 chungah hmasabik Mipi i an luhnak asi. Cu Capital Hluttaw Innpi chung lut tu pawl i hnulei Donald Trump a um. Donald Trump nih a luh ter mi bantuk in an ruah i cucu tazacuai an timh. Mah cu ah cun tazacuai long hmanh siloin tleih hrimhrim a hau. Zeitin dah bia hi an ceih lai timi cu theih a si rih loh.


Kawlram Ah Kum 9 Hngakchia Tisartlam Nih A Seh, Vanthat Nak Ah A Thi Lo – Chin 11 News\nKawlram Ah Kum 9 Hngakchia Tisartlam Nih A Seh, Vanthat Nak Ah A Thi Lo\nIrrawaddy ramthen Bu Kalay myoh chung ah nizan June 29 ah zinglei ah khan kum 9 hngakchia pakhat cu tisartlam nih a rak seh tiah thawngzamh hmang in thawng theih a si.\nHi kum 9 hngakchia hi a min ah Mah Ya Mein a si I api he an inn in pe 9 hrawng a hlat nak tiva te pakhat ah takkholh ding in an kal. Cu inn pawng takkholh ding in an kal nak hmun ah cun tisarltam a rak um caah kum 9 hngakchia nu te cu tisartlam nih a rak seh hi a si.\nTisarltam nih hngakchia nute a seh le cangka in api cu a lau tuk caah hngakchia nute cu a tlaih chih ve I “kan bawm ulaw, ka tunu tisartlam nih a seh e” tiah a au mi thawng cu hngakchia nu hringtu pa le inn pawng mi nih an theih caah a rannak in an rak chuah hnawh hna I kum 9 hngakchia nute cu an chanh khawh than hi a si. Kum 9 hngakchia nute cu tisartlam nih a seh nak ah cun a kehlei ke ruh a kiak, kehlei baan zong fak ngai in tisartlam nih cun a seh nak ah a hma um.\nBu Kalay myohne hrawng ah hin tubantuk in furcaan ah hin cun tiva te ah tisartlam hi an chuak pah lengmang caah kum dang zong ah hngakchia a seh mi hna hi an rak um pah lengmang tiah theih a si. Asinain tukum chung ah hin cun a voikhat nak asi pinah inn pawng tiva ah a si fawn caah khua mi hna cu lungrethei ngai in an um ko hna.


Sexy Model Thin Zar Wint Kyaw Cu A Tlangval Pa Sin Ah A Chuah Sual Nak Kong – Chintanbo\nSexy Model Thin Zar Wint Kyaw Cu A Tlangval Pa Sin Ah A Chuah Sual Nak Kong\nSexy model Thin Zar Wint Kyaw cu kawlram lemcang minthang taktak a si. Kawlram ah muidawh bik laksawng pek a phu ti tiang ceihphai a tong mi zong a si. A pumrua that ning le a taksa a hninghno tuk caah mipi nih an uar khun mi a si. Sexy model Thin Zar Wint Kyaw cu tlangval tampi he a rak i ttuai cang mi a si nain nihin ni tiang tlangval tampi thinlung a hip kho tu a si. Mirang pumrua tha tak mi pa he zong kum can sau pi an rak i ttuai cang.\nA tutan a tlangval pa hi kawlram mi a si. An i duhdawtnak cung ah mipi nih an upat ngai mi zong an si.A luancia ni ah cu a tlangval pa he cun innkhan pakhat ah exercise an tuahnak cu mipi sinah a hung lar ngaingai. An pumrua a that ning le an muidawhnak cu cu exercise an tuahnak ah cun hmuhkhawh an si. A tlangval pa nih push up a tuah lio ah a cung ah a kai hnawh i exercise an tuah tti mi cu zoh an dawh taktak.\nThawng dang,Mipi nih the pek mi actress Thet Mon Myint cu teinak tampi hmutu asi, chungkhar nuam tein adirh khotu zong asi, apasal Ko SIt Naing nih THet Mon Myint kong achim mi cu.\nThe Rader he biahalnak ah Ko SIt Naing nih pum , muisam , lungthin tampi athlen lio caan asi , eg. exercise ka tuah caan ah amah le mah weight azor ter, amah le mah lungretheihnak apek , kei nih cun tampi tuah ter ka duh lo “tin achim .\nTuah cu angah ko nain mah pumpak tiang tthih ding cu ka duh piak lo , duhsah tein ,hman tein tuah i mah hmunhma ten um hi atha ko , mipi nih ahlan tein super model bantuk der tukin tha pek mi zong arak si lo , an uarnak le thapeknak muisam angeih cang ko , cucaah na der lai tin tuah ter tuk cu ka duh piak lo tin achim.\nLemcang lei in thapek thiam nak dingah keimah zong tampi fimnak ka ngei , minung nunnak ahcun tampi thlennak aum ko , minung nih cun hi thlennak cu tha tein zohkhenh thiam aherh , asining he tlak in thlen thiam lo cun tlak khawh asi ko “tin achim .\nTang 10 si tiang tlang cung ummi si caah tlang cung minung tin chim khawh asi , hibantukin khuapi rat in actress minthang athleng , cuticun teinak tampi he pasal ngeih in ,fa angei tikah tampi thlennak angei ko.\nAmah pumpak in ateimi le thlennak angei ko , keimah lei zongin ka thlen mi aum ko , adang pakhat cu cohlan khawhnak , asi kho ti lo ,ahar ngai tin ruah lennak in kan simi cungah lungsi tein um khawh , ka tuah khawh mi atampi ko , timi zuamnak he kan i zuam rih ko lai”tin achim.\nRalhrang Tih In An Zam Nakah Tektlak Ruangah A Nunnak Aliam\nPasaltha Hna Le SAC Ralhrang Kahdohnak Ah Ralhrang Minung 23 An Thi Tiah Theih A Si


Biaknak Cu Minung Nih Pathian A Kawlnak A Si | Chin 7 News\nBiaknak Cu Minung Nih Pathian A Kawlnak A Si\nOctober 7, 2018 admin Asia, DOCTRINE, KNOWLEDGE, WORLD 0\nA ngeih a chiat caan ah hnemtu ai lomh caan ah lomhpitu a mah nakin thil a tuah khotu Pathian a um hrimhrim lai tu cu minung nih a zum khawh taktak ko.sihmanhsehlaw harnak nganpi a tawnmi cucu pathian cu khuazei ah dah a um?zeitindah ka tawn khawh lai?zeitin dah a lung ka awih khawh lai?timi hna cu a thei kho ti lo.cucaah minung cu Pathian ah ai thawh.\n1kor.2:7 le Efes.1;4le 1peter.1:20 Gen.12:1 Gen.4:25-26\nMah bible cathiang chungah fiangtein hmuh khawh an si,Sindartha Gauttama zongpahrang in le a nupi fale tiang kal takin Pathian kawl ah ai thawh.Siangpahrang fapa nih zing le zan a thaw bik eidin ai thleng lengmangmi Gauttama cu a kawlmi pathian hmuhtonnak ah rawl a ul ciamman i vawleicung ah rawlttam bikah thim khawh tiangin rawl a ul.catialtu hna nih an tialmi hi an perh hlei deuh a siloahcun Gauttama pawvun cu keng ruh ah ai benh dih ngawt cang tian an tial,hi tluk in Gauttama nih Pathian a kawl.\nCawlcangh khawhnak thazang zeihmanh a ngei tilo i hmawngkung i hngauh in a tthut ko liah ai hngilhmi an i hlau bantukin hun i hlau i atu cu ceunak i ceuhmi ka si cang ee,tiah ati.phun dangin chim ah cun,ka kawlmi ci ka hmuh cang eemtinak a si ahohmanh nih na hmu hrimhrim lo an ti kho lai lo i,kannih zongnih kan ti khi lai lo.Gauttama nih a kawlmi cu a hmuh bak ko.Gauttama nih a hmuh mi pathian cu zei Pathian dah timi zong ahohmanh nih kan theihpi kho lo.\nNihin niah a mah hnu a zultu hna zong nih an theih khawh lo caah Gattama nih a hmuh mi pathian kha bia ti loin Pathian ka hmuh a titu Gattama tu kha pathian tiah an biak lehlam.kawl hna nih Gauttama phaja ti cu an kaa he ai rem ngai.Gauttama i a hmuhmi kha maw phaja an ti,ti zong kannih chim lo,a titu hmanh nih an thei kho thenglo.sihmanhsehlaw thil pakhat a fiang ngai mi cu Gauttamah nih pathian a kawl i a hmuh tihi a si.\nGauttama nih pathian a kawl bantukin,Arab chawlet mirumpa Mohamed zing nih a chaw le inn le lo kal takin tlang cungah pathian kawl ah ai thawh i ani tamnawn a rauh hnuah a kawl mi pathian cu kahmuh i keimah hi a thlahmi Profet ngan bik cu ka si.a mah nih ttial cia in ka kut ah cauk a kepek tiah a ti i,nihin ah Arab vawleipi le vawleicung ka kipah Mohamed nih a hmuhmi pathian cu an biak.\nCucaag mah hna miphun pawl nih hin,Jesuh hmanh hi Pathian thlahmi profet pakhat a si tiah an zumh.a mah belte Mohamend hi pathian thlah mi profet an bik a si tiah an zumh tikah,Mohamed nakin Jesuh a ngan deuh ti cu an zum kho hrim hrim lo.\nVawleicung i Biaknak dangdang kan nih Laimi pipu hna biaknak zong kha minung nih pathian a kawl i a hmuhningtein an biak cio.Hakha nih Rungtlang ah pathian a um tiah an ruah lioah Thantlang lei nih Rarau tlang ah a um tiah an ruah i,mizo hna nih rih tidil ah pathian cu a um tiah an rak ruah.khua kipah an tlangbawi hna nih Pathian a um tiah an hmuhnak le an ruahnak zong ai lo loh.\nChina Ram Ah Siahngakchia Pawl Khrihfa An Sinak An Thuhter Hna\nMah Ram Le Mah Miphun Sin Tak Tak Loah Cun I Lomh Tak Tak Khawh Si Ngai Hnga Maw


Thantlang Khua: Kan Sifak Nain Kan I Nuam Tiin Khualu ah Signboard Nganpi Nan Tarmi A Sullam Nan Nganh Cang. - Ramleng Chinmi\nHomeCaparThantlang Khua: Kan Sifak Nain Kan I Nuam Tiin Khualu ah Signboard Nganpi Nan Tarmi A Sullam Nan Nganh Cang.\nSeptember 29, 2018 Dar Din Capar 0\nHi a sullam hi phundang in chim ahcun vawlei chawva cun kan sifak ko lai nain kan miphun caahcun thih tiang lungkhat thinkhat tein kan dir lai caah kan thinlung cun kan rum ko ti khi hei sawhter duhmi ka lawhter. Cuti locun a sifak komi nih miphun le ram caah ( သစ္စာ ngei lomi) zumhtlak le fel tein a dir fawn tung lomi nih kan i nuam ko tiah an langhtermi lawmhnak hi zeibantuk ah dah an i lawmhnak te hi a si hnga ti hi ruah awk in a um ngai cang. Sifah chinchap ah zeihmanh tuak loin a nuam thothomi chungkhar pakhat menmen bantuk khi maw a si hnga.\nThantlang khuaah Aung San milem an bunh cang lai ti a si. Thantlang khua cu ka chuahnak khua a si caah hi thil an tuahmi cu ka lung a ka doh ngaingai ve. Cucaah ka hmuhning le ruahning a donghnak ah tahchunnak in pahnih van langhter than ko ning.\nJudus Iscariot nih Jesuh cu a zulh caah hawi mipi nakin a sining a thei deuhtu a si nain a theih lomi pakhat a um. Thlarau mit in Pathian fa a si kha a hmuh kho lo caah Jesuh hi zeizat man dah a si ti a thei lo i ngun tangka pia (30) tein a rawi/zuar diam hi a si.\nRamkhel mit in kan miphun, kan vawlei caah pumpeknak he kan thisen thlet in ram kan khelmi hi kan theih ve ko, miphun kan dawt ve ko nan ti lai nain nan theih lomi pakhat a um ve. Cucu Ramkhel mit (naingaizi miatsih in) kan miphun nih chawva, fimnak le ruahnak, nunthapnak he lungthin dihlak tiang pek in dirhkamhmi kan ram le miphun caah kan khelmi ramkhelnak timi a man (Valua) hi zeizat man dah a si ti nan hngalh lo caah hi Aung San milem le Ks. Ting 300 man in Thanthlang khua muisam a lang patlang in tamh nan timh hi a si i hihi Judas nih Jesuh cu ngun tangka pia 30 in a zuar/rawi bang sipin nih kan miphun le ramkhelnak thlanhripi a man (Value, Dignity) vialte cu Ks. ting 300 men in nan kan zuar/ rawi hi a si ve ko cang.\nSipin cu ramkhel rianah tel loin thianghlim tein sipin rian a tuanmi kan si nan ti nain nan i lakmi rian cu ramkhel rian lakah a murupi nan i lak. Cucu nan ngal lo. Nan hngalh zongah nan pah chih cang.\nThantlang khua mipi leiin a duh lomi an tlawmte tiin nan tuahmi cu hi ramkhel thil hi mithmuh thilri bantuk ah maw kan ruah. Chin miphun hna hi ramkhel mit lei in zeitlukdah khua kan hmuh khawh le hmuh khawh lo hi kan theih tuk cangmi a si ko tung. Ramkhel thil hi mipi nih an hmuh khawh lo hmanh ah hruaitu tal nih cun hmuh khawh ding a si. Cu ramkhel thil cu lenglei in ai dawh ngai te ding pangpar dum le milem pinlei ah a ummi a si. Joshua le Caleb lawng an miphun hna zungzal hmunkhuarnak ding caah ram an khelmi Canaan ram cu hruaitu (12) lakah anmah pahnih lawng nih a thatnak long si loin tei khawhnak ding lam cu an hmuh khawh. Thlarau mit in an zoh caah kan tei hna lai ti an zumh. Mipi cu ramkhel ah hruaitu nakin a mitcawmi an tam deuh caah hibantuk dirhmun ah cun ramkhel leiah a mit a deimi hruaitu nih cun miphun caah lungrual tein kan dirti ko ahcun hi nakin ai dawh deuhmi khua le ram ser dingin kan hmaiah hmun le caan a um ko ti hi hmuh khawh chung ve ding a si. Cutincun kan miphun caah lungkhat thinkhat in umkal ti lawngah cun pei kan sifah zongah kan sifahnak, kan lungretheinak, kan duhnak kan i hrawm hnu lawng ahcun pei thinlung ah kan i nuamhnak cu a tlin hnga cu.\nHlawhhlangnu cu tangka duh ah a sinak vialte kaltak in mipi hmaiah ai zuar. Lenglei dawhnak le nuamhnak men lawng a duhmi nih cun an hmuh tikah an mit a thi. Ai dawh tuk ee an ti i a uarmi cu an tam tuk ve ko. Cubantuk caan khatte hlawhtlinnak le nuamhnak men a duhmi minung cu an um ve caah a sinak ai zuarmi le a fuhtu cu an um taktak ve ko. Cucaah hlawhhlang muidawh nu cu a aurmi le a fuhtu mipi an tampi ko lai. Nain a personnality sinak a man, teihkha (Valua, dignity, credit) vialte tangka in a zuartu nu cu minung kan sinak ah a biapi cemmi kan sicannak kan man le teihkha a zohmi nih cun lenglei dawhnak lawng a zohtu pa he kan cuanhmi le zohmi ai dang. Hi lenglei nuamhnak ahhin maw Thantlang khuanu khuapa hna nih kan sifak nain kan i nuam nan ti duhnak a si hnga. Asiloah nan i tinhmi dah nan nganh cang tinak a si deuh?\nHi thil hi a hramthawk lawng a si rih. Atu hmanh in kan hrampi (foundation) hi a hman ti lo. Kan ramkhel ning hrawh hram kan i thawk cang. Kan ram that lei a panhte tikah cun miphun a value, credit le dignity dirkamh in bia a chim i tangka a hmang kho lomi cu dohtu ah mipi nih ruah an si chin langmang te lai i hibantuk in kan miphun le ram caah a dirmi Hero pawl zong Zero ah kan van chiah chin lengmang te lai. Cu dirhmun kan phak thluahmah te lai dingmi ka cuanh ah kan Chinram caah hnangam in um khawh cu a si hrim ti lo.\nThanthlang khua kan signboard ning cun Chin miphun caah zohchunhthlak in a dir ding kan lo nain kan miphun sinak vialte manfawi tein a zuartu dirhmun ah kan dir ko cang. Kan miphun nih khua thuk deuh in ruah kan hau ko. A ruang cu kan tuhmi thlaici le tuanbia cu kan tuh bangin kan miphun nih kan zuun te ko lai.\nCatialtu: Al Bik Lian Zathang


Daw Aung San Suu Kyi Hmanthlak Muitawn Thai Ruang Ah Actress Chit Thu Wai le A Pa – Zion Tlang Media\nDaw Aung San Suu Kyi Hmanthlak Muitawn Thai Ruang Ah Actress Chit Thu Wai le A Pa\nActress Chit Thu Wai le hringtu a pa Zaw Win cu (Amyotazi Aphoih) Lawyer U Aye Paing nih Taza a rak cuai hna. Kan theih dih cang bantuk in Taza an cuai hna cu Chit Thu Wai Account in Daw Aung San Suu Kyi hmanthlak Paci an suai mi ruangah khan si. Hi paci hi Buddhist soiselnak si. Biaknak he aa pehtlai mi a si tiin June 25 ah khan Lawyer U Aye Paing nih Thingancun Myone Biaceih Zungah tazacuai ding in theihternak le sawknak a rak tuah i, Myone Biaceih Bawi nih Cinh 202 ning in Zoh felnak tuah dingah Myone Palik zong an chiah piak hna. U Aye Paing nih Chit Thu Wai le hringtu a pa taza a cuai mi hna kong cu 2020 July 9 ah Biaceih Zung ah cheknak an tuah i, Biaceih Zung nih Tazacuai an timh mi hna cu an cohlang lo. Cucaahcun tazacuaitu lei mipi pawl, Buddhist Biaknak a ttanh deuh mi pawl cheukhat cu an au, an khuang, an phunzai len hi a si. Chit Thu Wai nih State Counsellor Aung San Suu Kyi kum 75 tlinnak Birthday lomh pi nak cu Buddhist pawl nih an soisel len an thin a hun caah. Hikong he pehtlaiin Chit Thu Wai nih fianternak a rak tuahmi cu“. Kei cu Khrihfa ka si ko.Buddhist pawl ti hramnak silo in ka pa suaimi hmantlak hi Suu Kyi birthday caah ka postmi asi. Nain, Ka cungah soisel nan chimmi hi kaa fiang kho loh; lungthiang tein ka pa suaimi hmanthlak hi Birthday wish nak ah ka postmi asi” tiah a rak chim.\nChit Thu Wai nih ka pa hi khrifa si lo Buddhist asi tiah ati. Taza cuai lei nih an zum kho lo. Buddhist asitak le tak lo fianterna tuah seh anti. Chit Thu Wai Tazacuai asi hi amah Buddhist cheukhat pawl zong an lungtling lo i tazacuai tu ci comments nak i an ti chih hna. Chit Thu Wai nak in Kawl ralkap nh Kan Pi Suh Phatemah anti mi tu khi taza nan cuai deuh awk asi. riantuan awk na ngeih lo cun inn ah dai tein um ko tiah taza cuai tu cu an soisel len ve hna. Lawyer Aye Paing nih Chit Thu Wai afan ka sinak in hi bntuk tazacuainak a um hi ka nuam lo ngai keimah hi Chit Thu Wai fan kasi. credit. Sunday journal.\nPrevious Post:Paar En Cang Tuah Tlang Chokhlei Pa Tam Tuk Nih Kan Tluk Lomi Kan Farnu\nNext Post:American Singer Naya Rivera Nih Tilawng Chungah A Fapa Kum 4 A Tlau Tak


Maw Kathin Aw, Ralhrang Ruang Ah Kalay Khua Pawng Minung Vialte An Zam Than I Harnak Faktuk An Tong Than E – HRINGDILDEL LAIRAM\nMaw Kathin Aw, Ralhrang Ruang Ah Kalay Khua Pawng Minung Vialte An Zam Than I Harnak Faktuk An Tong Than E\nNovember 2, zinglei nazi 8 hrawngin ralhrang ralkap pawl nih cun Kalay Gangaw lampi cung vialte cu bomb thenhhlimh nak an nei ciammam hna i,Tayakung khua pawng an phanh bak ah khin cu an thenhhlimh nak cun an i din. Ralhrang ralkap mawtaw 5 cu Gangaw lampi ah a ra mi an si i kalay lamin ralhrang ralkap mawtaw 33 reng lo cu an kal ve hna.\nNovember 2, chun nazi 1 hrawngin ralhrang ralkap le Kalay PDF cu Nat Myiaung khua le Sita khua karlak ah biatak tein doh hram an i thik i zan nazi 7 tiang an boruak a sosang tuk htinghran. Cuti an i kah dih nak ah cun ralhrang pawl cu hmailei an panh kho ti loh i an thazang a tum thluahmah caah, Sita khua ah umhmun an khuar. Umhmun an khuarnak in ralhrang ralkap pawl nih cun Nat Chaung, Chaung Khuaah le Nat Myiang khua pawl cu ralthuampi in an va kah thluahmah hna.\nCu ruang ah cun an khua mipi chung in a nunnak a liam mi zong an um phah tiah chim a si nain, Tuhi thawngpang giang deuh in an dothlat vuahmah lio pi a si. Ralhrang ralkap lei in ralthuampi an kah thluahmah ruang ah Nat Chaung, Chaung Khuah, Nat Myiang khuami pawl cu khua ah um ngam loin Myintta tiva lei ah an zam dih hna.\nHi bantuk an i kahdoh nak ah hin, ralhrang lei minung pa zeizat dah a thi mi an si i, khuami mipi zohkhenh tu PDF lei in hliamhma a tuar mi an um maw? khua mipi lakin mi zei pawl dah an thi, hriamhma an tuar maw timi pawl cu felfai deuh in thawng an thanh kho rih loh. Boruak a sosang tuk rih i a ho hmanh Kalay Gangaw pi cu zulh rih bak lo dinhin thawng thanh nak an tuah.\n← Sunglawi Taktak In Puai An Tuah I An Puai Dih A Thaizing Bak Ah A Nupi Cu Fak Tuk In Taza A Cuai\nMyanmar Ram Ah A Um Mi Mipi Vialte Nih Theih Hrimhrim Ding A Herh Tuk Mi A Si Caah Rak Share Cio Uh Law →


Vaurawng zunthil Tlangau nih Thantlang phuhlamnak ding (Let net ci) cawknak tangka an kawl cuahmah lio asi! – The Cherry Par\nVaurawng zunthil Tlangau nih Thantlang phuhlamnak ding (Let net ci) cawknak tangka an kawl cuahmah lio asi. Let net ci an cawk Hlan hi cu. Kah rih lo ah a tha ko rua Ka ti, keimah ruah nak mu. Christmas hnu lei khi cu an cawk khawh te men Lai ti Ka zumh ko hna. Let net ci a phak bak in. Khuachung he an sakhan he, An in le an thil ri vialte chawi dih puak dih in.\nAn zung in chawi dih, Umnak ngei loin kahte dingin kei cu Ka duh ngai Nain Kan pasal tha pawl an thin linh in an i dum kho ti lo caah hihi asi ko. Letnet ci hi tlawmpal tal kan ngeih ta a hau. Sakhan laknak ah a tha ding asi. An sakhan ah an in lo chawi dih in letnetci in kha ralhrang um ngam lo ding in an sakhan ah bom letnet ci nih a thuat hna lo ahcun an Zei a poi lo hih. Mah cu an cawk bak in rak thua hna uh.\nRaltuk timi cu minung Nunnak a Liam lai ti cu a fiang ko. CNA/F nih Kum 33 nu hrin covo lak ding an i timhmi cu kan phan pah cang. Ram sernak dingah cun hihi cu kan tawn lo cun asi kho ding asi lo. Kan tawn hrimhrim ko lai. Inn le lo vialte nak in Minung pakhat kan ding lo deuh ko nain, Lairam ser a hau caah si. CNA/F le Uknak chuh ding a hau i hmailei ah hi nak fak a um te lai.\nHihi cu kan i fian cia asi ko. Laimi cu kan van a tha Pathian nih a kan huhphen i, Minung tampi cu kan Liam rih hraw lo. Nai tein Uknak lak hnu ah, Kawlram cu minung tamtuk an thi cang. CNA nih an kalpi cangmi rian cu. A tuan le a tlai asi ko. Hihi kan tawn tam chin rih ko lai. A thawng in thihnak tiang kan phakte lai. Cu hnu ah zohchuntlak kan si kho te hnga maw.\nHmai ah nawr chinchin rih kan hau, Kan thisen a hmettuk cun Dohthlennak ah a kal kho ding kan si hnga lo. Maw Ka thin mu, Kan nau le hi pakhat te hmanh hi kan siang bak hna lo. Nain thisen cu vanCung a phan i, Pathian nih na nau thisen nih a Ka aoh a ti kha mu. CNA hriamtlai phu zong nih rian hma an pehzulh lai i, rian an tuan peng ko lai.\nAn i tinhmi a tling tu hi, Relcawk lo bak an si cang. Atu hi Riantuan caan cu asi cang. Nunnak tu cu a Liam hrim ko lai hi cu. Theih cia mi asi ko. Mipi nih rak thei cia uh ti Ka duh. Nunnak a pemi hi ram dawtu taktak pawl an si.\nBiacah zong kan duh hna kei santlai lote nih Ni nikhat ahcun kan ram hi a thate ko lai. Cu tik ahcun Nunnak petu hna chungkhar cu Hmai siangah a um te ko lai. Ram an dawt man a um ve te ko lai. Cun upat mi vaurawng hi thazaang fakpiin pe hna uh. Bible nih facang vilket tu cu a hmur tem hlah uh a ti.\nCozah thazaang ah a nung mi kan si i. Zumh lonak ngei hna hlah uh, Palhnak an ngeih zongah an i palhsual asi lai ti kha thei ko uh. Hi vaurawng hi Um peng sehlaw a tha. Kan Lai mifim pawl zong bia zong kan theih dih. Hlasakthiam zong an tling a dang zong an ra rih te lai.\nThantlang humhimnak ah Thantlang khua ummi cu an cawlcang pah ko lai. An hruaitu pawl le ni dohkaltu an si pah rua Ka ti. Bochan mi zumhtlakmi lawngte an si kha mu. Kei hi biachim Ka tiam lo nain tial hi Pathian pekmi a si rua. Ka thiam ngai nain, A donghnak ah mu Ram dawtu kan si hna Kan nau le Nunnak a Liam cu. Kan taksa ah a kan fahter ko na in Nun petu hna chungkhar Bawipa tu nih in hnem ko hna seh. Minung Hnemhnak cu Nan caah san a tlai lai lo.\nCun ram dawtnak caah tiin a kalmi an si hna. An i thawh bak in An pum cheu cu a dih cia in ruah an hau cang. A tuar zia thiam ahau ve ko rua. Laimi hi Isreal thisen kan ngeih ahcun a tha ko lai. A ruang, Tanrual bak hna usih. Meithal cu zangfah a thiam lo caah Bochan mi an thi ko lai. Hi cun kan tawn a tlawm tuk rih, Hmai ahcun hi nak fak kan tawn ko lai kan tei bak fawn lai.\nTuah kan duhmi cu kan tuah ve cu a hau ve, Karen, Kavhin le Shan pawl cu Kum relcawk lo an tawn cang i An i nek cang kan ti kho lo ralzam cu an um ve ko. Nain Lairam kan zam tak lai lo timi hla hi Ka uar tuk. US ah le ramdang ah tampi an um cang. Kan Mirum pawl cu, Daitein an um ko. Fangkhat zong an siang lo, An palh. Bible ah Mi bawmchan tu hi Zeitik hmanhah bochanmi an si ti hi, Ka pum pak in Ka hmuh. Laimi kan si i Kan ramte kong hi Laimi nih Tuluk ram in kan van um hnawh mi cu a rak si.\nHlan lio cu hruh lio cu si kaw, Kawl pawl nih an kan tei le a then Mizoram ah an kal a then, Manipur ah an kal a then, Laitlang Chinram ah kan i then dih than. Mirang uknak nih Laimi kan umnak hi a tlai dih ko Nain Mirang Uknak nih ram then Ceu tikah a kan hrawh dih ko. Kawl hi Misual an si kan ti hna Nain Miphun cu an tanh tuk.\nKawl Uknak hi a coHlan lai ka zum lo. Laimi Chinmi he riantuan a duh men ko lai. Aruang cu ramtha a si ahcun Mirang ram cun khua leng ah rian a um loin chungah asi dih. Ramchung MI Zung thut cu chim lo. Nuamhnak kal lawng an huam. Tuluk nih US Phak ti kha cu zum hlah, Tuluk cu VawleiCung ramrum asi ve ko ti kha thei ko. US cu VawleiCung dihlak caah tangka an ser cu mu.\nTuluk cu minung tampi an um nain An miNun le TanGKa nih thil a cawk khawhning loin UN nih Zeihmanh ruahnak nawlpek a si lo. Fangkhat le 100 zong nih a riantuannak a khat khomi a si ko. Faknak kan in pe sual maw, Ka si khawhtawk in le Nan si khawhtawk in thazaang chuah ding Nan si. Nan tuahmi kha kalpi peng a hau ko lai. Ka chimmi a thatuk mi asi. Credit: Ching S Ching\n← Zualko: Ram Le Miphun Caah Pasaltha Hna Salai Ram Lian Peng, Salai Van Tha Ceu Le Salai Bawi Za Uk An Si Hna!\nHeros Of Thantlang Youngmen! →


PDF NIH RALHRANG KAWLRALKAP THLUAK ASI AN TI CANG – The Chinlung Post\nKawlralkap ralhrang hna Pipe line a hrawktu hi kanmah kan si lo tiah PDF nih thanhnak an tuah. Mon State Thanton township ah Gas Pipe line pakhat cu July ni 27 ah hrawh a si. Hi kongah PDF an si tiah thanhnak an rak tuah. Asinain PDF lei nih hithil hi kanmah tuahmi asi lo tiah RFA thawngzamhnak ah thil sining an tuah lonak kong an chim.\nThawngpang dang relchih:Ralhrang kawlralkap chungkhar hna sin in thawngpang a chuak. Ralhrang kawlralkap minung pahra hna cu Pakistan ah raltuknak vanlong mongh an cawng tiah thanhnak an tuah. Raltuknak vanlong mongh a cawngmi ralhrang kawlralkap nih an thlahmi minung pahra hna cu thlaruk chung Pakistan ah vanlong mongh an cawng cuahmah tiah an langhter rih.


Hakha Innhmun Thar A Ngahmi Hmaizarh Chungah Pungsan 105/106 Lak Khawh A Si Cang Lai – THE CHINLAND POST\nHakha Innhmun Thar A Ngahmi Hmaizarh Chungah Pungsan 105/106 Lak Khawh A Si Cang Lai\nSalai Ngun San Aung| 2018 May 11| Hakha sangthar samhmi ekah 100 chungah innhmun a ngahmi paoh hmaizarh chungah pungsan 105/106 lak khawh a si cang lai tiah vawlei tahnak zung lei in kan theih.\n“Nai te ah vawlei peknak nawl an chuah piak cang mi hna paoah kha an catlap kha an tlen (copy) lai i kan zung ah an rak ap lai. Tu hi punsang 105/106 a dih caah kan cah lio i hmaizarh chung cu a phan lai. Zeitik in ti bel a fiang rih lo. A phak tikah a rak hmasabik paoh kha pek an si lai i nikhat ah inn kua hra leng cu kan pe kho hna lai ka zum lo. Pungsan 105/106 lak tikah tangka siseh a dang zeihmanh ken a herhmi a um ti lai lo” tiah vawlei tahnak zung riantuanmi upa pakhat nih The Chinland Post ah a chim.\nHi pungsan 105/106 lak khawh sin in Sipin sinah innsaknak nawl (Soh mingh) hal colh khawh a si lai i inn sak domh colh khawh a si lai. Inn hi thla ruk chung ah sak ding tiah tuanvo ngeitu nih zapi sinah thawngthanhnak an tuah cang.\nInnhmun an tah i hri zong an zam cia mi kha lam an kauhchap nak ah a rawh pah dih ngawt caah a thar in tah a hau lai i innhmun pakhat ah 30,000 MMK liam a hau lai tiah mizapi sinin bia kan theih. Hi kongah vawlei tahnak zung in tuanvo ngeitu nih atanglei bantuk in an fianter.\n“Innhmun cu kan tah dih i map (meetung) zong kan suai dih cang caah tah chap a hau ti lo. Amah bel lam kauhchapnak leivawr nih cinchiah nak tung kan khenhmi le hri kan zam mi pawl a chilh pah dih ngawt caah mizapi nih an inn hmun kha an i hngal kho lo. Cun inn hmun pek cia mi chungah ram ngei ka si a timi pawl nih kanmah ta tiin hau an i kulh mi a um len caah pakhat hnih lawngin kal in tlangtlak awk a tha lo. Cucaah hi sangthar samhnak ah tuanvo ngeitu upa zeimawzat kal in anmah innhmun ngeitu kha hika zawn pe cu zat cu na hmun si tiah hmuhsak nak kan tuah lai. Vawlei tahchap a hauh ti lai lo caah hmun ngeitu nih tangka fangkhat hmanh an liam hau ti lai lo. Amah bel minung pakhat hnih lawng in va kal pi awk an that lo caah inn kul sawmthum tibantuk in vawlei ah kal pi le hmuhsak a hau lai.”\nThla ruk chung ah inn sak ding ti a si caah hmun ngantu lei kap in cun tuan ah an hmunhma zohpi le chimh cu an duh. Cucaah a rangbik in tuanvo ngeitu nih an tawlrel ko lai tiah kan theih.\nPrevious Kumhnih Chung Chinram Cozah Bu Nih Thanchonak Rian An Tuanmi (MRTV report)\nNext CYO Kumdongh Meeting Le Hruaitu Thar Thimnak An Tuah


Turkey Nih Kurdish Hna Cu Fighter Jets In, A Phawmh Thuahmah Ko Cang Hna. – Chin International News\nTurkish President Recep Tayyip Erdogan nih cun, Northern Syria ram chung i a um mi hna Kurdish hna cu, ni hin zongah bomb a thlak ter tthan ko rih hna tiah theih a si. Operration Peace Spring tiin amin a phuah i, Kurdish hna cu Fighter Jets in Bomb a thlak ter ko rih hna ti si.\nHi bantukin Fighter Jets in Bomb a thlak ter hna caah hin, an umnak inn le lo hna cu a chia dih cang i, mipi zong a tli mi an tam ngaingai i, Hi bomb thlaknak ah hin Kurdish warplanes hna zong an chia din cang tiin (mustafa Bali Syrian Democratic force SDF spokesman nih cun a chim ti si.\nTurkey President Erdogan nih cun, Syria ram chung i Kurdish YPG milita hna le the Islamic hna cu thah dih dingin or der a pek cang hna i, A tu-ah Turkey ralkap hna nih cun, Tell Abaid le Sar kani an phan cang i, Syrian rebels turks hna he ani bawm tiin an chim. Turkey nih hin monday zan khan, Syria le Iraq ramri karlakah bomb hi a rak thlak cang hna ti si.\nHi lio ah hin Damascus lei nih cun Turkey hi kah ve dingin a puan ve cang i, Syria ram chung i ,lenglei in, idonak a rak chuahter mi hna cu, kah ve dingin, foreign ministry lei nih cun an puan ve cang.Pu Trump zong nih Middle East lei i an ralkap hna an rak kuat mi hna cu a ngaichih tik tiin a rak tweet zungzal tikah,Kurds hna cu Turkey nih a kah hna siah cun, Economy hrawkpiak dih tiangin a hrocer i, a taktak ah zeihmanh a tuah ngam taktak lo ti si fawn .\nKurdish hruaitu hna nih cun, vawi lei cung ram hruaitu hna bawmh an halhna i, Ibrahim Kalin,Turkish spokesman nih cun, Trump hi mi dik a si. a chim mi a hman dih. Europe hna nih hin, ISIS hna hi, an lak dih ding hna a si i, Kurdish Leader hna nih civilian hna cu meithal i ken dingin an ti chih hna ding a silo. Hi i donakah hin thisen a luang tthan lai tiin a chim ve.\nInternational hna nih cun ,chiatnak akan chiahtak lai i, Syria ram chung i a um mi hna Kurdish miphun hna nih cun, autonomous institutions ani timh i, sihmanhsehlaw, Damascus nih Kurdish self -rule a duh lo .SDF report nih a lanhter ningah cun, suicide 3 hna nih Raqqa an bomb tiin a lanhter ve .\nRaqqa -Dier Ezzor hmun ah ,ISIS sleeper class pawlhna an rak lang tthan cang.Camp pakhat ah Kurds hna nih 15,000 ISIS fighter hna an umpi hna tiah theih a si fawn. a tu ning cun Kurdidh SDF Force hna hi zaangfaktuk an siko cang. Trump nih a chuahtak cang hna tikah , anmah long cun, an dir hmun hi a ttha tilo i, a rauh hlan ah,thihnak ttihnungtuk mi le thisen tamtuk luannak ram ah an cang lai ti hi zumh cio mi cu a si.\nSource : Interrnationalnews & Politic\nWhite House Nih Trump Impeachment An Dodal (Boycott )Lai. US Nih China Hrem.


Citizen phitnak man le biahalnak pawl a thlen than lai lo. – Hakha Cherry\nCitizen phitnak man le biahalnak pawl a thlen than lai lo.\nCitizen phitnak man le biahalnak pawl a thlen than lai lo.USCIS nih December 1 thawkin US rammi sinak (citizenship) camipuai phitnak an thlen lai timi kha an thlen than lai lo. Pemnak lei NGO pawl nih thlennak nan tuah ding hi a ding lo ( unfair) tiin tazacuainak an tuah caah atu bantukin an ngol thannak asi.\nBiaceihnak zung nih a ding ko tiin bia a khiah lo chung cu a thlen dingmi phung le lam vialte a takin tuah chuah lo ding in a um cang. USCIS nih biakhiahnak cu ni 60 chungah ceihpiak than dingin nawlnak tuahnak caan a ngei. USCIS cu mah tik ah cun President thimmi Joe Biden uknak tangah a um cang lai. President Trump nih fimthiamnak a ngeimi pemnak lawng on i a dang pemnak paohpoah kham dingin a zuam. Cucaah President Biden nih zung rian a thawk tikah thlennak pawl kongah zei a cang lai ti cu ka thei lo.\nHi thlennak pawl hi a ngol cang:USCIS nih citizen phitnak N400 ah a man U$ 1170 tiang kai an rak duh. Nain atu cu biaceihnak zung nih a man cu U$ 725 ah um rih ko seh, biaceihnak zung nih na kai kho a ti hlan paoh cu mah zat lawngin a man um ding.\nUSCIS nih biahalnak pawl cu thlen in har deuh in tuah a duh. Biahalnak pawl 128 tiang zoh dingin a um lai a ti. Mah chungah khan biahalnak pawl 20 hal ding ti asi. Biahalnak 20 chungah a tlawmbik 12 na hmaan hrim a herh. Nain atu ahcun biaceihnak zung nih camipuai kong cu biaceihnak zung nih a ding ko tiin a ti hlan paoh cu nan thlen kho lo a ti. Cucaah citizen camipuai phitnak ah biahalnak pawl cu 100 kha a si rih ko lai.\nBiaceihnak zung nih zulh phung thlen asi a ti hlan chung paoh cu foodstamp/Medicaid hman in phaisa lak lo dingin nawlnak tuah khawh zong asi rih ko lai. Becky Nelson nih mirangca in a tialmi ka lehmi asi. Becky Nelson cungah ka lawm.Credit-Salai Z T Lian\nKhua te fa cu an mah lung lawng an i rinh. Ruahnak hal hi fim a si le thil tha tam deuh tuah khawh a si ti hi an fiang kho hrim lo.\nPathian nih zei ruang dah minung hi zalonnak a kan pek hnga?


SAC ralhrang nih chin ram ah inn le thilri an hrawh mi hna – Lai Lungrawn Post\nSAC ralhrang nih chin ram ah inn le thilri an hrawh mi hna\nSAC ralhrang nih Falam Peng Taal khua inn inn 21 an bauh dih hnu ah thilri an hrawh mi pawl a si. Ar 100 leeng, TV 6 (pali an hrawh, pahnih an kalpi), Facang tun 3 an laak, puan a tha mi Ks. 45,000 man zuun 30 an laak, cun hnipuan fenhaih le thilri a dangdabg an laak mi zong a um.An sungh mi hi a dihlak ah kyat sing 100 leeng man a si tiah kan theih.\nThawngdang Rallokap Nih An Cawkmi Russia Ser Raldohnak Vanlawng Cu An Timhtuah Ning Ten A Rak Phan Lai Kawlram rallokap caah Su-30 raldohnak vanlawng le Yak-130 cawnnak vanlawng hna cu timhtuah ning te in kuat a si ko lai tiah Russia ralhrang rallokap phu lei in riantuan mi agency lei rianngan tlai nih Interfax thawngzamhnak hmun ah an langhter.\nKawlram rallokap caah raltuknak vanlawng tel in raldohnak ah hman mi hriamnam thilri hna cu kuat ding in le hmunkhat ah riantuan ti langhternak ,Russia hriam zuarnak rian Rosoboronexport lei in rianngan tlai Alexander Mikheev zong nih nithum ni ah khan a chim.


Sianginn Peh Khawh Nak Ding Ah Rian A Sok Mi Tang 5 Pate – TIMES OF CHIN NEWS\nSianginn Peh Khawh Nak Ding Ah Rian A Sok Mi Tang 5 Pate\nPosted By: thawngthawng February 3, 2019\nCheukhat inn chungkhar cu an rum tuk nak ah an tefa chan 7 tiang a nguh ding in an rum hna nain cheukhat inn chungkhar cu nikhat tuan, nikhat ei in an paw ai cawm mi hna zong an um ve. Cu lak ah cheukhat cu nikhat tuan nikhat ei ding hmanh ai hmuh lo mi zong um a si ve thiam. Ngakchiat lio tein fim nak cawn ding timi hi theih cio a si ko nain fim nak cawn nak ding ah ngakchia rian a tuan mi le har sa tak tak in fim thiam nak a cawng mi hna hi an um hna.\nCu chung ah tang 5 pate Kervy James Villarejo zong ai tel ve. Kervy cu Philippine ram thlang lei,General Santos khua i, Jose Catolico Sr.Elementary School ah a kai mi sianghngakchia a si. Kervy nih cun saupi fim thiam nak a cawn khawh nak ding ah zarh chiar khar caan paoh ah rian ka tuan lai tiah a ruah. Cu tik ah Kervy cu Charter Ping An Insurance Corporation Company ah ral tha ngai in a va kal i, zung thianh rian a um si ah cun tuan a duh nak kong le an pek zet phaisa paoh a cohlan nak ding kong kha a va chim.\nZung rian tuan tu hna nih cun Kervy ral that ning dan cu an khuaruah a har ngai ngai. Manager nih ngakchia rian upadi ning in ngakchia pakhat rian pek lo ding a si kha a theih ko. Asinain a duhnak tlin ter nak ding caah interview hmanh upat nak he a tuah hnu ah rian tuan ding in a cohlan.


Trump a chim mi a dik tuk hrinhrang; Joe Biden cu President caah thim ngam ding a si lai lo. Joe Biden le Obama nih China caah tangka an pek mi a tam khoning – Thechinlungnews\nTrump a chim mi a dik tuk hrinhrang; Joe Biden cu President caah thim ngam ding a si lai lo. Joe Biden le Obama nih China caah tangka an pek mi a tam khoning\nTrump nih a chim ning ah cun Joe Biden nih China caah kum 44 rian a ttuan cang. Washington in China caah fakpi in rian a ttuan tawn. Jeo Biden hi US Senator Bernie Sanders le Ex President Barack Obama nih an dirpi lai tiah fiangtein an chim cang. Obama President a si lio, Joe Biden Vice a si lio ah atu coronavirus a chuahnak Wuhan biology lab caah tangka 3.7 million an rak pek i, mah kongah President Trump nih dotthlatnak kan tuah lai tiah a chim cang\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang ttialmi nan kan rel piak ruangah keimah zong thawngpang a dik mi le a hman mi ka post khawh mi a si. Atu lio ah thawngpang dik lo mi ti bantuk a tam ngai caah keimah zong ralring tein ka mipi sin ah thawngpang ka ttial tawn. Thawngpang a dik lo mi ttial ka duh lo. Hoax/Rumor/Fake ti bantuk hi ttial ka tim lo. English ka rel mi hi thatein source dang ka zoh hnuah mah hi cu a hman mi a si lai tiah ka ti mi hi hna hi ka miphun a si mi “Chin mi” caah ka ttial tawn. Natein vawlei cung cu tlamtlinglonak a si caah Source ka lak mi ah a hman lo mi a um ti nan theih ah cun zeitik caan poah ka theihterh ulaw keimah zong nih ralrinnak caah a si lai i cun thawngpang a hman mi le dik mi ka thla peng khawhnak ding caah tiin zaangfah kan nih hal hna-Nuva Nun Editor\nBe the first to comment on "Trump a chim mi a dik tuk hrinhrang; Joe Biden cu President caah thim ngam ding a si lai lo. Joe Biden le Obama nih China caah tangka an pek mi a tam khoning"


Round of 16; Russia Nih Penalty In 2010 World Cup Champion Spain An Thlak Hna – THE CHINLAND POST\nRound of 16; Russia Nih Penalty In 2010 World Cup Champion Spain An Thlak Hna\nCity Hunter| 2018 July 1| Sunghtlak (round of 16) chuih ah Spain le Russia cu July 1 zan suimilam 8:30 an chuih i Minute 90 pin ah extra time minute 20 pekmi tiang zong goal an i sut khawh lo caah penalty an i sut i Russia nih an tei hna.\nMinute 12 an chuih ah Spain lei nih goal ah an sutmi pumpululh kha anmah Russia lei Sergei Ignashevich ke ah a khen i anmah Russia goal chung ah a lut. Minute 41 an chuih ah Russia lei nih penalty an ngah i Artem Dzyuba nih a sut i a goal. Minute 94 a dih tiang 1-1 in an i tluk. Cu ruang ah chikkhatte an i dinta i extra time minute 20 an chuih than i an i goal khawh lo caah penalty an chuih.\nSpain lei nih penalty an chuih hmasa. Spain in minung 5 nih an sut i Russia goal bawh nih minung pahnih sutmi a khampiak hna caah goal 3 lawng an goal khawh. Russia lei in minung 4 nih penalty an chuih i goal 4 an sut khawh. Minung pakhat cu chuih hau ti lo in Russia nih Spain cu penalty in an tei hna.\nRussia in Artem Dzyuba le Denis Cheryshev hi goal 3 veve an sut. Spain hi 2010 kum WC ah champion an rak co. 2014 WC group stage chuih ah an rak tla. Russia hi 2010 WC ah an rak chuih lo. 2014 World Cup ah group stage chuih in an rak tla.\nJuly 2 deilei ah Croatia le Denmark an chuih lai i a awngmi le Russia cu July 8 deilei suimilam 12:30 ah quarter final an chuih te lai.\nAtu tiang ah goal tam bik suttu cu England in Harry Kane a si, goal 5 a sut cang. A changtu cu Belgium in Romelu Lukaku a si, goal 4 a sut ve cang.\nRound of 16 A Chuih Ding Le Aa Zuamcawh Dingmi Phu\n1. France 4-3 Argentina\n2. Uruguay 2-1 Portugal\n3. Spain 1- 1 Russia (Penalty – Spain 3-4 Russia)\n4. July 2 delei suimilam 12:30 ah Croatia le Denmark\n5. July 2 zan suimilam 8:30 ah Brazil le Mexico\n6. July 3 deilei suimilam 12:30 ah Belgium le Japan\n7. July 3 zan suimilam 8:30 ah Sweden le Switzerland\n8. July 4 deilei suimilam 12:30 ah Colombia le England\nJuly 6 zan suimilam 8:30 ah Uruguay le France cu quarter final an chuih lai i a awngmi paoh semi final an kai lai. July 2 deilei ah Croatia le Denmark an chuih lai i a awngmi le Russia cu July 8 deilei suimilam 12:30 ah quarter final an chuih te lai.\nSungh/tlak -round of 16 ah teinak a hmutu phu 8 kha quarter final an chuihte lai. Quarter final ah teinak hmutu phu 4 cu semi final an chuihte lai. Semi final ah teinak hmutu phu 2 kha champion an i cuh te lai.\nPrevious Uruguay Nih Portugal An Thlaknak Hna Caah C. Ronaldo Nih Sui Kedan A Tlolh Diam\nNext Lungkua Chungin Chanchuahtu Ding A Rak Hngaktu Thailand Ngakchia Hna


Thawgpang Ṭha: A rianrannak in rak tuah colh ve – Chin World News Evening\nJanuary 19, 2021 January 19, 2021 Salai Van Chin News\nBaci Burmese-American US nih thawngpang tha taktak an kan thanh, hi an thil tuahmi tlam a tling khawhnak hnga a rannak in a taang lei Survey an tuah mi hi rak phi ve colh. Donald Trump term chungah nupi pasal, chungkhar unau, nulepa auh a phih dih. Asinain atu ah cun a rannak in kutka aa hun khawhnak hnga an i zuam cuahmah cang.\nHi kong he pehtlai in Baci Burmese-American US nih “U.S. Immigrant Visa cu arannak in Kawlrammi caah hun than asi khawhnak ding caah U.S. Congress sinah kan nawl cang. Atu Administration thar sin zong ah kan phan pi colh lai. Na chungkhar, na nupi, pasal, fale USA au ding maw na ngei maw, asiloah, Kawlram, Chinram lei ah Nupi thit maw naa tim maw, Immigrant Visa pitmi nih hin na caah harnak an pek, tiah na ruah ahcun hika survey tawi hi na rak phih ve nak lai kan i sawm hna. Aphih ciahmi nan zate nan cungah tampi kan i lawm” tiah an langhter.\nUS khuasa Chin mi nih khua lei kan chungkhar, unau, nulepa, nupi pasal kan auh khawh hnanak dingah a biapi taktakmi asi. Cu caah hi an rianttuannak hi thazaang pe hna usih law Survey phih ding in an kan fial mi zong hi a rannak in tuah cio hna uhsih. LINK timi hi rak hmet law Survey phih nak a um lai\nChief Minister ahodah a si kho?\nChief Minister hi cu hlan ahcun Pyidaungsu in tuanvo ngeitu nih an thim tawn hna. Tutan belte, Ramkulh siseh, Ramthen siseh, Chief Minister pohpoh Daw Aung San Suu Kyi nih a thim hna lai, ti a si. Atulio Chief Minister Salai Lian Luai hi minchiatnak ngaingai a ngei lo. Cun, hmuhton a ngei cang mi a si tik ah cheukhat nih cun Chief Minister a si rih ko lai, tiah an zumh.\nAhodah Hluttaw Speaker a si kho?\nAtulio Hluttaw Speaker a tuan lio mi Pu Zo Bawi cu thimnak ah aa cuh ti lo i midang pakhatkhat nih an tlaih cang lai, ti cu a fiang. Cucaah, kei ka zumh ning ahcun atulio Chin Ramkulh Cozah Upadi lutlai (Advocate General) Pu Sonny Thang Cung hi ka zumh bik. Amah belte, atulio Chief Minister Salai Lian Luai tu hna hi Chief Minister pakhat dirhmun in Minister le Hluttaw sawhsawh cu an pe lo kho men ve.


Ngatainu Tuanbia ( Aw In Ngaih Khawh Si Cang ) – Vaurawng\nNgatainu Tuanbia ( Aw In Ngaih Khawh Si Cang )\nPosted By: vaurawng.com January 2, 2020\nPu Pa tuanbia -Ngatainu ,A ngai zuam mi nih ka ngaih khawh asi , Nan ruahnak le nan hmuh ning zong comment tial khawh a si , Cun Share zong in kan bawm ve uh , kan i lawm !\nHlan lioah khua pakhat ah nufa an rak um. A fanu a min ah Nga Tai tiah a auh. Nga Tai cu aa dawh tuk ah hin a hmutu paoh nih a duh lotu an um lo, zoh an rak cim kho hrim lo.Mikip nih an dawt, a pumrua ?hat le a tungtai aa rem pinah a hmaithlak hrim hi a rak i dawh tuk ti a si. A mitmu hrimhrim hi ?hipum fang dawh in aa dawh i a mit au hi zingni ceu bang a rak i dawh ti a si.A samthlai nih le rem zia, rem zia, a ziaza nih le ?ha kaw, nu sinak a tlinh pinah a aw a nem i a pawngkam a ummi paoh nih an lawmh dih tawn ti a si.\nKum khat cu ruahpi a sur ciammam i a han kho ti lo. A fak chin lengmang i ti kha a lian thluahmah i an inn le an lo zong kha aphum thluahmah.Mi vialte kha an inn an lo chuah taak in ti nih a phak rih lomi tlang cungah an kai dih. A kai kho lomi cu ti nih a phum hna i an thi len cang. Ti cu a ?hang chin lengmang i tlang cu phum dih a timh cang.Saram pawl zong tlangsannak cu an hun panh cio. Minung le sa?il saram hna cu tlang a sannak bik ah cun an i sual len hna. “Zeidah a cang hnga?” tiin zapi cu khuaci mui in an ?ap, an ai, an hram len.Ti cu a ?hang chin lengmang i “Tai, Tai, Tai” tiah Nga Tai min chim pah in tlangpar cu a hun naih chin lengmang. Ti aw thawng cu an theih tikah “Ti nih hin Nga Tai hi a duh caah a si ko,” tiah an ruah.\nA sam pakhat an phawi i ti lak ah an thlak. “Tai” a ti i ti cu tlawmpal a hung zor. Asinain a rauh hlan ah a hung ?hang ?han. A angki an thlak ?han. “Tai” a ti i ti cu a hung zor deuh nain “Tai, Tai” a ti i a hung ?hang chinchin ?han ai. Cu ticun Nga Tai sam le thilri le a hnipuan cu an thlak dih cang.Ti cu “Tai, Tai” a ti ?han i tlangah a hung kai chin lengmang. Khuakhan awk an hngal ti lo i a donghnak ah mi vialte thihnak cha cun minung pakhat thih a ?ha deuh lai an ti i Nga Tai cu thlak an timh.Asinain a nu nih, “Kanmah sual ruangah kan tonmi a si ?ung lo, zeiruang ah dah ka fanu theng cu kan thlak in kan thih ter lai,” a ti i a siang lo. A fanu cu fekte in a tlaih i zapi he an i chut len, a donghnak ah an chuh khawh i Nga Tai cu a ?ah a ai bu in tilian ahcun an hun paih.\nTilian chungah cun Nga Tai cu a hung pil zuahmah. A nu nih a ?ah bu le a hram buin, “Ka fa dawt sian lo Nga Tai aw… nang ngami ah hung i cang law,” tiah a cah ta, ti a si. Nga Tai cu tilian nih a hun khuh a hun zual i ti chungah cun a pil zuahmah i ti zong a ?um zuahmah i a hlan kel te a si ?han, ti a si.Nga Tai cu a nu bia bang ngami ah a cang taktak. Cucaah ngami cu minung bantuk in hnuk a ngei i taw zong a a ngeih venak a si an ti. Nga Tai nu cu a lung a leng tuk. A fanu zun in a zaw zungzal, ti a si.A fanu zun cu a tuar i ei le din zong zuam lo le ?uan zaang tlung loin a um. Mitthli he fing le tlang kip a cul tawn. Aa chokvak lengmang i tlangsang kip hin khua za a cuan tawn.A umhar le a lunglen celh loah thiam tal ka baang lai a ti i thiam ?ial baannak dingah tlangsang le tlangdawh a kawl i a donghnak ah tlangdawh ngai pakhat a hmuh i cuka cun thiamtah aa thawk.\nThantlang peng Khualhringtlang chungah tlangsang ngai pakhat a um i, cu tlang cu “Ngatainu Tlang” tiah atu tiang auh a si. Pupa chan ahcun Nga Tai Nu thiam ruak zong a rak um, an ti. Nga Tai Nu Tlang cun thiam a tak i Falam peng Ramthlo khualu Zinghmuh tlang ahkhin a thiam tlang a rak sih.Nga Tai nih a nu thiam a tah le a lunglen kha a theih tikah minung in a hunglang i a nu cu a hung veh tawn, ti a si. A nu sin a phanh tikah a tai tang cu nga a si i a tai cungcu minung a si.Minung bantuk in minung sinah um awk a ?hat lo caah caan sau um loin ti chungah a kir ?han tawn. A nu a thih hnu zongah Nga Tai cu tlang ah a kai tawn i a nu um tawnnak kha lungleng le ngaihchia in a rak cul tawn.\nKha ti tlang i a kai kha minung nih an hmuh tawn i ngaknu dawh tuk a si fawn. a tai tang nga a si fawn tikah a hmumi kip an khuaruah a har i a min ah Ngatainu tiin an auh colh ti a ti.\nLeeds United Vs Liverpool LIVE [ 1:30 AM ]


Yes, Yes, Esther a vote peng mi kawl hlasak thiam le milar Pwint NadyMg nih Esther kong a chimh cang. Esther caah thawngtha tuk mi si – Thechinlungnews\nYes, Yes, Esther a vote peng mi kawl hlasak thiam le milar Pwint NadyMg nih Esther kong a chimh cang. Esther caah thawngtha tuk mi si\nMyanmar Idol season 4 top 4 akai mi, hlasak thiam le aw tha, mi tampi nih Madona he an tachung in a cheu nih Mariah Carey he an ta chung Myanmar Idol season 4 ah Fashion Magazine Myanmar rian ttuant lu bik nih Idol an kalpi ning a dik lo ning a chimh cang, Cun Esther hi winner ding hrim a si ti zong a chimh cang i, Esther hlasak lawng hi ka zoh tawn, a dang hlasak pawl cu ka zoh huam lo tiin a rak chimh cang.\nMyanmar milar pawl nih Esther hi an uar ngai i, Winner cu Esther nih a ngah ding hrim a si tiah a chimh mi zong an tam ngai cang. A chimh ning ah cun Esther hi thiam ka ti tuk caah vote lo in ka um bal lo, Winner cu Esther nih ngah se, Winner hi Esther nih a tlak bik ko tiah a chimh. Video zoh duh mi caah https://www.facebook.com/celegabar/videos/562899314273274/?t=9\nBe the first to comment on "Yes, Yes, Esther a vote peng mi kawl hlasak thiam le milar Pwint NadyMg nih Esther kong a chimh cang. Esther caah thawngtha tuk mi si"


Trump: Iran Nih A Tutan Thil An Tuah Mi Cu A Tuah Sual Taktak Ngaih Thiam Awk A Har Taktak Mi A Si — Salai Ephraim Thawngpang\nTrump: Iran Nih A Tutan Thil An Tuah Mi Cu A Tuah Sual Taktak Ngaih Thiam Awk A Har Taktak Mi A Si\nAmerican cozah nih mawngtu pilot neilo (US spy drone) a thlah mi cu Iran Revolutionary Guard nih tla bak in an kah piak tik ah Trump nih cun Iran ram he ralthawh le i doh/tuk cu American ram nih kan duh mi le kan i timh taktak mi cu a si loh.a mah belte te Iran nih a tutan ah (US spy drone) an kan kah piak mi thil hi cu ngaihthiam awk a har taktak mi an si tiah Fox news thawngzamhtu hna sin ah a chim.\nIran nih (US spy drone) an kah nak kongah an chim mi cu American cozah sin ah (US spy drone) hi Iran nih kan ram neih ah rattter lo dingin voi tampi ralrinnak le theihternak kan tuah cuahmah ko bu ah Iran ram nih pal lo dingin para kan kham mi red line a rak pal caah kan kah mi a si tiah an chim.asinain US nih cun Iran cozah nih pal lo dingin para a kham nak hmun khi ( international airspace) hmun a si.mi zei paoh nih zalong tein palkai khawh dingin biachahnak tuah mi hmun a si tiah a chim.\nCun Iran security official nih cun American ram lawng si lo in mi zei paoh nih pal lo ding tiah para kan kham nak hmunhma a rak pal i a rak lam mi paoh cu zei hmanh theihternak le signal zong pe lo in kah piak cuahmah an si cang lai.zeicahtiah cu bantuk in Iran red line a rak lamtu hna cu Iran ram ngiatu SPY ah cohlan an si lai.hi hnu zongah American nih hi thil a theih ko na in a nawlh t’han a si ah cun kah piak peng in an um lai tiah a chim rih fawn.\nHi thil ruangah American Central Command biachimtu Navy Captain Bill Urban nih cun Iran nih hi thil a tuahmi hi American nih zei hmanh tuah sualmi a nei loh.Iran nih US he ralthawh a duh i signal a pek mi tu a si,Iran nih a tuah mithil cu lehrulh awk a si cang tiah a chim.asinain American ram nih cun Iran ram rawh le doh cu a tu tiang a chim loh i Middle East ram chungah hruaitu ram paruk hna sin zongah Iran cu ka kap lai lo.a mah belte Iran nih US ralkap hna cungah hriamnam a hman sual a si ah cun duhthim kho ka si lo an tuahmi cu lehrulh an si lai tiah a chim rih.\nTagged Trump: Iran Nih A Tutan Thil An Tuah Mi Cu A Tuah Sual Taktak Ngaih Thiam Awk A Har Taktak Mi A Si\nRev.Abraham Ram Lian Khar: Pa le Fapa Jesuh Le Thiang Thlarau Cu Hmunkhat Ah Rian An Tuanṭ’i Bantukin →\n← China President Nih North Korea Kim Jong Un Cu A Ram Bak Ah A Luh Hnawh


Midang nih nunnak lak (thah) timi kong ahcun Chin miphun dawt kan timi cu a daidup – The Cherry Par\nMidang nih nunnak lak (thah) timi kong ahcun Chin miphun dawt kan timi cu a daidup\nDecember 29, 2020 Cherry News\nMidang nih nunnak lak (thah) timi kong ahcun Chin miphun dawt kan timi cu a daidup.\nMizo le Chin, Mizo nih Chin miphun an thah (nunnak) lak timi hi keimah kaa theih tawk hmanh ah a voi tam cang. Cu lawng siloin nehsawh, vuak, innkhangh, ṭhawl tibantuk zong hi a tam ngaimi asi. Hi Mizo le Chin kan ipehtlaihnak hi zeiruangah a ṭhat hnga lo? Chin Miphun kan daw aa timi hna nih hin hi kong hi ṭuanvo an lak khawh hnga lo? Hmailei ah hi bantukin hi Chin miphun nih kan ton tinak hnga lo ram hruaitu hna nih ṭuanvo an lak hnga lo? Tihi ka ruat ve tawn.\nKhrih nih kan ral hna dawt le ngaihthiam hi an kan fialmi lawng asi loin an caah thluachuah halpiak zong hi a kan fial. Asinain hmailei ah hi bantuk thil “ithah le nunnak ilak” hi kan ton ti nakhnga lo dawtnak he Mizo le Chin karah remh nak, daihnak le dawtnak hi kan ser awk asi.\nA thi ciami lam kam ruak vui hmanh ah Chin miphun kan daw kan ti i, mahle ram ahcun hehtiah kan au kan khuang. Midang nih nunnak lak (thah) timi kong ahcun Chin miphun dawt kan timi cu a daidup. “Inn cakei ram sazuk” dawtnak taktak a ngeilomi kan rak tam. Hi kong hi ram hruaitu, miphun caah rianṭuantu hna nih Mizo le Chin kong hi fektein rian kan ṭuan awk asi. Hmailei zongah hitihin cun kan ton cuahmah rih ko lai. Mizo le Chin karlak ah dawtnak a len khawh nakhnga ṭuanvo kan lak aherh i, thla zong kan cam aherhmi asi. Credit: James Vanneilian\nSangau-I YLA President Le A Hawi Minung 6 Hremnakin Pu Dar Hei Le Pi Ci Pen An Fapa Kyaw Kyaw (Kum-50) A Nunnak A Liam? Pu Dar Hei le Pi Ci Pen an fapa tlangval Kyaw Kyaw (kum-50) Tayagone khua mi Kalamyo District, Sagaing Devission cu Sangau khua Mizoram, lo thlam a riah nak ah 28.12.2020 Monday zingah kum 5 tluk khua a sak nak Pu Fela a fapa le pa-2 nih a ruak in an hmuh. Kyaw Kyaw a Pa hi Dawng Va, Hakha Peng a si i a Nu hi Cawngthia, Thantlang peng a si. Kawl ram lei ah a pemmi an si. Kyaw Kyaw hi Kuli tuan dingah India Mizoram leiah a kal mi a si. Kyaw Kyaw he aa naihniam taktak mi chungkhat le Mizoram a ummi Kyaw Kyaw a dawtu hna sinin a thih nak kongah hitihin an chim: Kyaw Kyaw le a tu a umnak inn ngeitu Pu Fela le a fapa le pahnih (an dih lak pa-4) tiin loah an kal i, 27.12.2020 zanlei ah tlun an i timh hna. Kyaw Kyaw hi ka taksa a nuam pah lo caah, kei cu ka tlung lai lo, lo ahhin kaa nuam tuk ko kei cu lo riah hi a nuam ka ti phun a si tiah Pu Fela le a fapa le pahnih cu a ti hna caah lo ahcun an tlun tak. Inn an tlunnak lampi ahcun Pu Fela te chung cu, Sangau-1 President Pu Ram Cung le a hawi minung pa-6 nih bom nan puak maw, bom thawng kan theih tiah an ti hna i, puah lo tiah Pu Fela te nih an leh hna. Asiahcun, thil nan phurh mi kan zoh/check lai tiah an ti hna i an ckeck piak hna. Maihnah le Antam hnah lawng an hmuh (Mah hihi a mah YLA president hrimhrim nih a chim mi a si/ph record).\nCun, Kyaw Kyaw tah tiah an hal than hna i, ka dam pah lo a ti i, lo ah ka rak riak ko lai tiah an kan ti tiah an President pa nih hin a chim. YLA President le a hawi le cu Kyaw Kyaw te an lo lei ahcun an lan. An chim ning le ph record ningin lo an phan in Kyaw Kyaw cu, bom nan puah maw tiah an hal i kan puah lo tiah a kan leh tiah President pa nih hin a chim. Cun, President pa thiamthiam nih ‘Ngada’ (nga a thi cia mi) kan hmuh i kan lak piak tiah kan ti nain ka dam pah lo tiah a kan ti ko nain tlawngnai law kan lak piak ko tiah kan ti caah, angki le bongbi zawng phoih loin ti ahcun a lut i ‘Ngada’ cu a kan lak piak tiah a chim fawn. Inn lei ah YLA president le a hawi le cu an rak tin i, Kyaw Kyaw a umnak Pu Fela cu an YLA President pa nih cun, “Kyaw Kyaw cu tlawmpal kan hrem, fung in voihnih cio kan tuk i na va zoh ah a tha lai” tiah zarhpi zanlei ah cun a chimh. Pu Fela nih cun a fale pahnih cu 28.12.2020 Monday zingah cun Kyaw Kyaw va hlam dingin a kal ter hna i, an lo thlam an va phanh ahcun Kyaw Kyaw a thi cia in an hmuh cang.\nKyaw Kyaw unau hi pa-7 an si i nu pa-3, pa -4 an si i a mah hi an unau lakah pathumnak a si. USA ah nu pa-2 le pa pa-1 an um i adang cu Tayagone khua ah an um. Salai PK. Note: An vuaknak hmanthlak le an hrem lio video YLA nih an thlah mi atang ah ka tel chih.\n← Joe Biden Cu A Chuah Sual Cikcek Cang, A Fapa Caah Maw President Cu A Tuan Lai? Tihnung Tuk A Si Tung Lai\nPresident Trump Nih Republican Party Nih Thil Dik An Tuah Ding A Si Ko A Ti Cang →


Chin pa Ko Lal Muan Puia cu Leicung Cocktail Zuamnak ah Asia Pacific aiawh in aa zuam lai | THE CHIN EXPRESS\nChin pa Ko Lal Muan Puia cu Leicung Cocktail Zuamnak ah Asia Pacific aiawh in aa zuam lai\nYangon um Chin pa Ko Lal Muan Puia cu January thla ah leicung cocktail ser zuamnak ‘Bacardi Legacy Cocktail Competition Wildcard’ ah Asia Pacific aiawh in i zuam dingin Puerto Rico ah a kal lai.\n“Ka hawipa nih phone aa ka chawnh i Asia-Pacific finalist ah an in thim aa ka ti cu kaa zumh kho lo. Kaa nuam tuk. Hihi tu kum chungah hlawhtlinnak nganpi ka hmuhmi asi, i zuam lai cu kaa ngaih tuk hringhran,” tiah Ko Puia nih a chim.\n“2011 ah cocktail ser zuamnak kong hi avoi 1nak bik online ah ka rak rel. Bacardi zuamnak ah i tel ve hi ka duh tuk i kai tinhmi pakhat zong asi. Ka rian in vawlei cung zuamnak ah ka kal lai,” ati.\nBacardi cocktail zuamnak ahcun, aa zuammi pawl nih an nun chungah an tonnak experience a langhter khomi cocktail ser asi. An dawr ah cocktail an ser lio cu minute 6 chung video thlak i edit loin ap asi.\n“Ka ngakchiat lio ah, khuate ah tlik pah in banhla ice-cream (popsicles) ka zuar tawn. Zuamnak caah atu hi ‘Kalay Pop’ timi cocktail ka ser lio asi, kan ngakchiat lio tuanbia hmangin,” tiah Puia nih a chim.\nKalay Pop cu Bacardi Carta Oro charhchanh in banhla, Dom Benedictine, lime le chihria he cawhmi cocktail asi. Banhla nih a khamter pah i a mak lawlaw khi si.\n“Ka tuah lio video ka post hnu ah, top 8 ah an ka thim ve i ka paihmi vialte ka chimh dih hna hnu ah biakhiaktu pawl nih an teh. Myanmar rammi lakah keimah nih Asia Pacific cocktail zuamnak laksawng a ngah hmasa bik ka si,” tiah Puia nih a chim.\n“Keimah telh in final minung 4 a kan thim te lai. Winner cu Miama khuapi (US ram Florida state) ah tuah ding cocktail zuamnak ah kal asi lai. Atu hi ni fatin ka si khawh chungin a ṭha bikin cocktail presentation tuah ka cinh liopi asi,” ati.\n“Hi bantuk caanṭha hi tangka nih a caw kho lo. Zuamnak ah ka kal tik cu, aa zuammi dang pawl he biaruahnak kan ngeite hna lai, ramdang in a thiammi pawl he i ton lai cu kaa ngaih tuk,” ati.\nZuamnak cu January 30 ah Puerto Rico khuapi (US territory) ah an tuah lai.


Trump Nih Israel Cozah Bia A Kamh Bantuk Tein Biachahnak Le Namhnehnak A Tuah Taktak — Salai Ephraim Thawngpang\nTrump Nih Israel Cozah Bia A Kamh Bantuk Tein Biachahnak Le Namhnehnak A Tuah Taktak\nAmerican president Trump nih cun nai te i Israel ram an i thim lio ah khan PM Benjamin Netanyahu nih teinak a hmuh a si ah cun Israel ram Map chungah Golan heights ram cu ka tleh chih lai i Israel nih a duh tawk in a pen cang lai tiah bia a rak kamh hna. i thimnak ah cun PM Benjamin Netanyahu nih teinak a hun hmuh taktak tiah Trump nih a biakamh ning tein in Golan heights ram cu Israel ram Map chungah a chiah taktak.\nCun West Bank ram chung ah Israel Jews miphun hna an um nak ram cu Israel ram kut ah ka chiah dih lai tiah an rak chim i,cu thil zawng cu Trump nih Israel kut ah a pek dih hna. West Bank ram chungah hin Jews miphun hna minung 400,000 renglo bak an um.a mah belte West Bank ram konghe pehtlai in Trump nih biachahnak le namhnehnak taktak cu a tuah rih lo.\nCun American nih hin Israel ram cu West Bank ram chung thil kongah nawl a pek a si ah cun Israel nih West Bank ram chungah zalong taktak in rian a t’uan khawh lai i West Bank ram nih cun Israel cozah nih a sermi phunghram hna kha zulh in a nung cang lai tiah an chim.cun Israel cozah nih Golan heights ram kongah phunghramthar a ser cuahmah fawn.\nAsinain Palestinian cozah hna nih cun West Bank le Golan heights ram kongah Trump nih rian a t’uan cuahmah mi hna cu kan cohlang lo tiah an chim i.Golan heights ram chung um miphun cawh hrup in a um mi hna zawng nih Trump cu kan cohlang lai lo,Golan heights ram cu Syria kut i a um ah mipi kan him deuh lai tiah an chim.\nRef: Salvor Settlers\nTagged Trump Nih Israel Cozah Bia A Kamh Bantuk Tein Biachahnak Le Namhnehnak A Tuah Taktak\nTuchun Ah Indian Security Forces Le Ralhrang Pawl Cu Ceilak An I Kap Than Hoi →\n← Pu.Trump Nih Ramdang Mi Hna Lak In A Ram Chung Computer Networks Humhimnak Dingah Veto Power A Hman Than Lai


A fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap. – Thechinlungnews\nA fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap.\nBawhte anu Abigail Ellis kum 27 nu nih fa a ngei i,naute a min cu Elon tiah an sak, cu naute cu ni 12 asi atling nak ni ah , a nu nih naute, “Moses basket” an timi nau chiahnak bawm ah a ihter i, intang lei bathroom lei ah chikhat a va kal kar ah, an ui nih cu bawhte ni 12 lawng a si mi cu, a zuanhnawh i, a seh a taksa vialte a boh dih, ngakchia ni 12 lawng a si mi cu a taksa a nau tuk tikah, a nun kho ding dirhmun a si tilo.\nAnu inn chung lei an van lut cu a ruahbal lomi, thil cu a van hmu i, a fa a ihternak bawm ahcun thisen a fa a nun kho ti lo ding mi an ui co nih a sah mi cu a hmuh i, a tuar zia a thiam lo caah a cu i, inpa chakthlang hna nih an van zuan hnawh hna, hnu ah naute a nuh nih ” zeitik hmah ah ka ngai thiam kho ti lai lo” mithil he a fa ui nih a seh mi cu a va fuh.\nNgakchia a pa min hi Stephen Joynes kum 35 a si i, ui nih naute an zuanhnawh lio ahcun inn ah an um ko nain ka fapa upa deuh he bawhte cu khamh ding in an zuan hnawh nain kan khamh manh lo, an ui thinhung taktak mi cu an mah nakin a cawlcang a rang deuh caah bawte cu fak taktak in a seh manh cang. naute a nule pa cu police nih bia ceihpiak ding in an tlaih hna. Daily Mail .com.\nBe the first to comment on "A fa bawhte a thihnak ah a nu nih ” Zeitik caan hmanh ah keimah le keimah ka ngaithiam ti lai lo” tiah mithli attap."


Hi Video Nih Hin US Mip Khuaruahar A Ngaih A Chiatter - News and Media\nJune 1, 2022 admin VIDEOS 0\nUSA hi sualnak a tam taktak. Tleirawl pawl hrimhrim. Ithahnak zong a tam. A zalnmi ram a si tikah mizei paoh nih meithal duh chungin an i ken khawh caah hin minung nunnak caah cun a him bak lomi a si. Zoh hmanh law ngaihchia ngaingai a si. A dang relchap. Magwe No.2 Palek Sakhaan ah ralhraang le palek sakhaan hmu an i vel .June 1, 2022. VIDEO\nMagwe ramthen, Magwe No.2 Palek Sakhaan ah Sakhaan Hmu Aung Soe le Magwe hrambunh vanlei ralhraang ralkap pakhat palek sakhan chung ah an i velhnak video social media ah a hung laar. May 31 ah Magwe hrambunh vanlei ralkap ralhraang pakhat cu palek sakhaan ah a ra i Sakhaan Hmu Aung Soe cu a thongh ca ah palek nih an tlaih. Ralhraang lei tuanvo ngeitu an auh i ap ding in an thlah than lio ah ralhraang pa nih.\nSakhaan Hmu Aung Soe cu a thongh than tiah theih a si. Sakhaan Hmu Aung Soe a thong tu Magwe hrambunh vanlei ralkap ralhraang pa cu palek pawl nih an tlaih i an kut an thlak mi video ah hmuh khawh a si. A dang relchap. Khuachung kahdohnak kan tuah, tiah Statement chuah hrim lo ding. A ruang cu Ramkip nih atu lio kan ram buaibainak ah a ho dah a palh.\nHmasa timi zoh liomi kan si. Cu caah khuachung kah dohnak kan tuah hmanh ah Ralhrang nih sualnak an tuah hmasa tiin Statement chuah ding. Tahchunhnak ah Thantlang ah kahdohnak kan tuah timi nak in Thantlang khua ah Ralhrang nih khangh rih lo mi Mipi Inn a vengtu kan ralkap cu Ralhrang nih an kah hna caah khuachung kahdohnak a chuak, tbk in Statement chuah deuh ding.\nKNU/KNLA hmunhma in Ralhrang chuak dih uh timi KNU nih cathanh a chuah tik ah Kan mah hmunhma a si ti loin Ralhrang hna nan um ruang ah Mipi Rian ttuan ngam lo le thinphang in an um titu in cathanh an chuah. Hihi zei ruang ah dah a biapit ti ah cun a hlan ah Thantlang khuachung kahdohnak a um tik ah International media nih case bak in an lakmi cu.\nKhuachung kahdohnak a ho nih dah a thawk hmasa ti hi a si. Cu caah kan Statement ah Khuachung kahdohnak kan tuah tiah kan langhter ah cu khuangchung ah Inn le lo a rawkmi hi kan mah palh ruang ah a si tiin International media nih cun an lak khawhmi a si. Cu caah Hriamtlai bu a cak bik ah aa telmi AA, KIA, KNU tbk hna nih kahdohnak kong cathanh an chuah ah khin.\nSakhaan lak kahdohnak a si hmanh ah Ralhrang sualnak kha biapi in an langhter hmasa i hrial awk a tthat lo caah kan doh hna tbk in an cathanh khi an ttial lengmang. Cu caah a rauh hlan ah khuachung Chinram khuapi kip kahdohnak a chuak kho, a chuah tik zong ah Cathanh ttial i ralring hram usih.Crd: Salai Dohkhar. Halkha le Chuncung khuakar,\nChuncung ramchung ah Motor lam faak ngai in a minh caah Halkha le Falam kar motor a kal kho rih lo. Cred. Chinland Morning News. Sakhaan lak kahdohnak a si hmanh ah Ralhrang sualnak kha biapi in an langhter hmasa i hrial awk a tthat lo caah kan doh hna tbk in an cathanh khi an ttial lengmang. Sakhaan lak kahdohnak a si hmanh ah Ralhrang sualnak kha biapi in an langhter hmasa.\nKan Pa Ngun San Aung Te Hakha CAwbuk Dum An Len Lio Ah Lai Thilthuam AA Hrukmi An Um Len Hna I


Benjamin Sum Le Esther Kong A Chim Mi Ruangah Kawl Miphun Nih Thet Mon Mynt An Ti Ning Cu A Fak Ko – Chin World News Evening\nNovember 19, 2019 November 19, 2019 Salai Van Chin News\nMyanmar Idol zuamnak kong he pehtlaiin minthang Thet Mon Mynt nih mipi theih bakin ti hin a leh ko hna. A chim cu uar um bak. Kei hi ringawn le hlasak lei hi ka duh naimi asi, Tutan Myanmar Idol aa zuam mi hna zong an dihlak in an thiam dih. A sinain Chin miphun ka si bantuk in miphun dangnak in ka miphun cu ka ttenh deuh hna. Cun, an thachiat lo dingin tha ka pek hna i, ka dirpi hna,”tiah Pannpwint nih bia an halnak ah a chim.\nThet Mon Mynt nih Chin miphun ka si ruangah keimah ka miphun cu ka ttenh deuh ko timi biafang a hmanmi ruangah online ah soiseltu le thangchiattu an tam bak ve. Sinain kanmah le mah kan i thangchiat kan i soiselnak cun miphun dang hmai i, ka miphun ka dirpi le ka ttenh ruangah thangchiat soisel kan tonmi cu poi ah chiah ding si lo.\nThet Mon Mynt nih biachim ruangah Kawl miphun hna nih an timi cu “ka miphun ka minphun timi biafang nan chim lengmang mi hi kan huat tuk, Kawl miphun kan si ko nain Chinmi kan in vote tthiamtthiam ko hna,”tiah fak piin an soisel colh ve.\nSinain mi cheukhat nih an ti ve mi cu mah miphun hmanh a ttenh thiam lomi cu mihrut nan si”tiin Thet Mon Mynt cu an dirkamh ve. Cun, a miphun pawl thazaang der lo dingin a dirkamh ding hna hi a rian si ve, mah le miphun ttenh le dirpi timi cu vawlei nih a kalpi mi si ko,”tiah amah uartu hna nih an chim ve. A tangah video kan rak taar chih.\nအက္စတာကို အားေပးတဲ့ သက္မြန္\nအက်စတာကို အားပေးဖြစ်တဲ့အကြောင်းပြောပြလာတဲ့ အကယ်ဒမီ သက်မွန်မြင့်PannPwint #esther #thetmonmyint #အက္စတာ #သက္မြန္ျမင့္\nPosted by PannPwint on Monday, 18 November 2019


NLD nih Pohmah 261 remh an i tim lo a poi ngai-VIDEO – Chin World News Evening\nNLD nih Pohmah 261 remh an i tim lo a poi ngai-VIDEO\nSeptember 23, 2020 Salai Van Chin News\nLaimi cu ram le pupa ram a ngeimi kan rak si hna. Atu lio kan buai ngaimi cu pupa ram ngeih le ngeih lo kongah hin a si. Halkha khualipi ah pupa ram a si tiin dum a tuahmi hna an um. Pupa ram kong he pehtlai in le Pohmah 261 remhnak kongah NLD Chin State Chairman Pu Zo Bawi nih a tanglei bangin a chim.\nHi kong hi mipi nih kan i fian ngaingai aherh cang. NLD Chin State Chairman Pu Zo Bawi nih,“Hluttaw ah ralkap an um chung paoh le an ṭhut chung paoh cu Phunghram Pohma 261 kan remh bal lai lo,” tiah a chim ve.\nNaite ah Min Aung Hla nih a chimmi cu “Kan ram a daih hlan lo cu kan chuak lai loh,”tiah Min Aung Hlan nih naite ah fiang tein a chim.\nMara nih Vice President Henry Van Ṭhio sin ca an kuatmi cu lung a fak i ngaih a chia kho taktak-VIDEO\nHakha Peng Le Thantlang Peng Ah Pupa Ram Buainak Hrampi


Australia nih "Biakinn, Gym, Cinema" khar dih uh tiin nawl chuah | The Chin Express\nAustralia nih “Biakinn, Gym, Cinema” khar dih uh tiin nawl chuah\nMelbourne — Australia ram ah coronavirus zawtnak ngeimi an karh chin lengmang caah ram hruaitu Prime Minister Pu Scott Morrison (hmanthlak) nih, “Nikhatni (March 23) thokin biakinn, pubs, clubs le gyms vialte khar dih uh” tiin thawng a thanh.\nAustralia Chin khrihfabu pawl zong nih kan biakinn, ṭhitum puai, chiat/ṭhat ṭhutpi, hla cawn, meeting, tbk., kan khar chung a hau ve cang lai tinak asi, a khar cangmi zong kan tampi.\nAustralia ah coronavirus zawtnak ngeimi 1,600 leng le a thimi 7 an si cang. Australia Chinmi tambiknak Victoria state le New South Wales state ah a zawmi an tam cem.\n“Rianṭuan khawh in pub ah kal um ti lai lo, zingka ah gym ah kal um ti lai lo, rawldawr (restaurant/cafe) ah ṭhut um ti lai lo,” tiin tuni ah PM Pu Scott Morrison nih a thanh.\n“Tu kum hi kan nun chungah a har bik kum asi. Thla 6 tiang khar an si khawh men caah mipi timhcia tein um uh,” ati.\nZarhpini zongah Pu Scott Morrison nih, “inn chung zaanglek/sport puai vialte zong Nikhatni chun hnu thok in khar dih an si cang lai,” ati.\nKaanche (beach) ah minung an tamtuk caah coronavirus zawtnak an i chawn dih sual lai tiin khua cozah pawl nih kaanche zong an khar thluahmah hna.\nRestaurant/cafe pawl ah ṭhut in ei a ngah ti lo, cawk in kalpi (takeaway) lawng ngah cang.\nSupermarkets, pharmacies, freight le retail pawl cu on peng an si ko lai.\nAustralia cozah nih “coronavirus nan i chawnhnak hnga lo (a karhnak hnga lo) minung i bu hlah uh…” tiin thawng a thanhmi cu mi tampi nih an zulh duh lo caah atu bantukin minung tamnak hmun vialte khar dih uh tiin nawl a chuah hi si.\nVictoria state cozah hruaitu Pu Daniel Andrews nih tuni ah, “Nihnihni thokin sianginn khar dih an si cang lai, online in cacawn dingin timhtuah asi,” tiah thawng a thanh ve.\n“Mipi nih cozah nawl chuahmi hi zei an rel lo i punghman in an um peng le mah zawn lawng an i ruah peng ahcun mi tampi an thi lai,” tiah a chim.\nVictoria state cozah nih nawl chuahmi cu mipi zulhter hna dingin khua chungah palek 500 a thlah hna lai i khar uh timi vialte an kharter dih hna lai. Minung aa bumi paoh an ṭhek hna lai.\nNew South Wales state balte ahcun sianginn cu an on rih ko hna lai nain, fale sianginn kaiter/lo cu nulepa nawl asi, tiah state cozah nih a thanh ve.\nChinmi tampi kan umnak WA, SA le Queensland states pawl zongah sianginn cu an khar rih hna lo nain upadi kan dorh caah fale sianginn kaiter/lo cu nulepa nawl asi, tiin state cozah nih thawng an thanh cio.\nCharhchan: ABC News, The Guardian, 9News


Baibal Tuanbia: Jesuh Nih Mi Tampi Rawl A Dangh Hna - Jehovah Tehte Hna Web Site\nTuksapur thil pakhat a rak tlung. Tipil petu Johan an rak thah ka a si. Siangpahrang nupi Herodias nih amah cu a rak duh lo. Cucaah Johan lu kha siangpahrang cu a rak tanter khawh.\nMah kong cu a theih tik ah Jesuh cu a ngaih a chia ngaingai. Hmunking pakhat ah amah lawng a kal. Sihmanhsehlaw mi hna nih an zulh. Jesuh nih mi bupi kha a hmuh tik hna ah a zangfah ngai hna. Cucaah Pathian pennak kong kha a chimh hna i an mizaw hna kha a damter hna.\nCu ni zanlei ah a zultu hna cu a sin ah an ra i: ‘Atu cu khua a tlai cang i hika cu hmunking zong a si fawn. A pawngkam khua hna ah rawl an i cawk khawh nak hnga mihna cu kalter cang hna,’ tiah an ti.\n‘An kal a herh lai lo. Ei awk kha nanmah nih pe hna u,’ tiah Jesuh nih a leh. Cuhnu ah Filip lei kha aa mer i: ‘Mi vialte kha aa za in dangh awk ah khuazei in dah rawl kan cawk khawh hnga? tiah a hal.\n‘Tlawmte cio ei ding cawknak hmanh ah tangka tampi a dih lai,’ tiah Filip nih a leh. Andru nih: ‘Hi kan rawl phortu ngakchiapa nih hin changreu tlang nga le nga pahnih a ngeih. Sihmanhsehlaw hi vialte minung caah hin cun a za naisai lai lo,’ tiah a hun ti.\n‘Mi hna kha ram cung ah ṭhutter hna u,’ tiah Jesuh nih a ti hna. Cuhnu ah rawl caah Pathian vel kha a lawmh i, changreu le nga kha a cheu dih hna. Cun zultu hna nih changreu le nga cu mi vialte kha an pek hna. Cuka ahcun pa lawngte 5,000 an si i nu le ngakchia thong tampi an um rih. An zapi tein khim tein an ei dih. Cun a zultu hna nih a tangmi kha an char i, sei hleihnih an char.\nCuhnu ah Jesuh nih a zultu hna kha lawng cung ah kai u a ti hna i, Kalili Rili ral khattelei ah a kalter hna. Zan ah thlichia fakpi a hrang i, tilet nih lawng cu khatlei khatlei a thui caah a zultu pawl cu an thin a phang ngaingai. Cun zanṭim hrawng ah khin ti cung ah a ke in an sin lei ah a ra lengmangmi mi pakhat an hei hmuh. An hmuhmi kha zei a si ti an hngalh lo caah an ṭih tuk i an ai dih.\n‘Ṭih hlah u, keimah ka si,’ tiah Jesuh nih a ti hna. An zum kho rih lo. Cucaah Piter nih: ‘Bawipa, nangmah taktak na si ahcun ti cung in nangmah sin rat awk ah a nawl ka pe tuah,’ a ti. Jesuh nih: ‘Ra ko!’ tiah a ti. Piter cu a chuak i ti cung ah a ke in a kal ve! Cun a thin a hung phang i ti chung ahcun a pil hnik, sihmanhselaw Jesuh nih amah cu a khamh.\nKhi hnu voikhat lio ah Jesuh nih mi thong tampi a dangh ṭhan hna. Cu tan ahcun changreu tlang sarih le nga tlawmpal in a dangh hna. Mi vialte nih khim tein an ei ṭhan. Jesuh nih mi a zohkhenh ning hna cu khuaruahhar awk tlak a si lo mei? Pathian thimmi siangpahrang in amah nih a uk tik ahcun zei kong hmanh ah kan thin a phang ti lai lo!\nMatthai 14:1-32; 15:29-38; Johan 6:1-21.\nZei tuksapur thil dah tipilpetu Johan cungah a rak tlung i mah nih khan Jesuh kha zeitindah a umter?\nZeitindah Jesuh nih a hnu a zulmi mibu kha rawl a dangh hna i a hleimi zeizat dah a si?\nZeicah zan ah lamkaltu hna nih an ṭih ngai i Piter nih zeidah a ton?\nJesuh nih mi thong tampi kha zeitindah a voihnihnak rawl a dangh ṭhan hna?\nJesuh nih Pathian Siangpahrang in vawlei a uk tikah zeicah a ṭhat tuk hringhran lai?\nMatthai 14:1-32 rel.\nMatthai 14:23-32 i ṭialmi bia nih Piter a umtu zia kongah zeidah a kan theihter?\nPiter cu patling a hung si i khulrang in thil tuah a hmanmi a zia a tei khawhnak kong kha Baibal tuanbia nih zeitindah a langhter? (Matt. 14:27-30; Johan 18:10; 21:7; Lam. 2:14, 37-40; 1 Pit. 5:6, 10)\nMatthai 15:29-38 rel.\nJesuh nih a Pa sinin hmuhmi ti le rawl a upatnak kha zeitindah a langhter? (Matt. 15:37; Johan 6:12; Kol. 3:15)\nJohan 6:1-21 rel.\nNihin Khrihfa hna nih uktu cozah upatnak ah Jesuh i a nunning kha zeitindah kan i cawn khawh? (Johan 6:15; Matt. 22:21; Rom 12:2; 13:1-4)


Gangaw Peng Chung Lawngah SAC Ralhrang 500 Leng An Thah Hna - Chin Eleven News\nKawl ralkap hi minung 500 leng kan thah cang hna tiah zaw myo nih a tar i a dik lo tiah a chimmi an tami mah an thahnak hna hi Gangaw peng le Magwe hrawng ah a si i cu zakazak cu an thi lo tiah Sawikung nih a leh. A mah belte tampi an thah ko hna i an i kahnak hmun zong hi a tamtuk cang SAC ralkap hi tamtuk te cu an thah hna i Gangaw peng le Magwe ramthen ah cun a si lo tiah a tar ve. Mah cu zat kan thah hna an timi hi pumpak an hmuh ning le an ruahdamh mi a si i PDF nih official in 500 leng kan thah hna tiah an thanh lo. Aung Ha Tun\nRalhrang tamtuk an thah hna mi zong hi Ralkap lei nih thawng an zamh ningah cun minung tlawmte lawng an thi rih tiin an zamh asinain Sagaing ramthen chung lawng ah SAC ralkap a thi mi hi minung a thong leng an si cang lai tiah an zumh a si. Chinram koko hmanh ah SAC ralkap hi minung 300 leng hrawng an thi cang lai tiah ruah a si.\nKahdohnak a zualhmanak le a temtuar mi a tam u mipi cu Sagaing ramthen an si tiah an langhter Karen ram le Kachinram ah hin kahnak a chuak pah ko nain Sagaing ramthen tluk in a chuak lo i Ralhrang hi an thi hna lo.\nSagaing ramthen ah kahdohnak a chuak hnu in mipi a thimi le ral zaam dirhmun in a um mi hna hi minung a ting leng kai pi an si. Cu hmanh ahcun a luancia thlakhat le a cheu hrawng ah khan mah hi Ralzaam zohkhenhnak le tuanvo ngeitu pakhat sin in a chim mi a si.\nUK Bawmhnak Thawngin NUG Cozah Cu UN Pi Nih Cohlang Dawh A Si Ko Hih


Kala Pa Nih Miss Mizoram Cu A Duh Paoh In A Laam Pi Cang (Video Thar)…. – Salai Kawltu\nKala Pa Nih Miss Mizoram Cu A Duh Paoh In A Laam Pi Cang (Video Thar)….\nSeptember 12, 2019 salaikawltu Celebrity News\nA tanglei ah hin C.Lallawmzuali pasal a konglam tlawmpal ka van langh ter chih i rel khawh asi.\nA tu lio online chungin a lar taktak mi cu Mizo Model nungak muidawh le pumrua ttha ngaingai mi C.Lallawmzuali pasal nei dingmi kong hi asi. Zeiruang ah dah mah ti tluk cun pasal nei dingmi cu a lar ko e kan ti ahcun, a pasal ding hi miphun dang Nepali a si pinnah Patung asi. Mah cacun a tu lio Online chungin an lar taktak. Soiselnak tampi a um. C.Lallawmzuali chungkhar ca lebang ahcun theih nuam lo pi pi tampi a um fawn.\nModel C.Lallawmzuali pasal ding hi Aizawl Chanmari i David’s Kitchen ngeitu khi asi. Mirum ngaingai asi fawn. A mah hi Nepali asi. Fa pakhat ngei cangmi Patung asi fawn. Mah lio ahcun, kan hnu Miss Mizoram thimnak i Runner-up simi nungak muidawh le pumrua ttha ngaingai mi C.Lallawmzuali he an i nei lai timi le man hlanhnak zong an ngei cang ti thawng mipi nih an theih tik ah an thin hung taktak. Zeiruang ah dah miphun dang theng tiah an soisel ngaingai.\nMi nuva thitumnak kong ahcun va buai le len ding khi asi bak lo. Asinain miphun dang vaat duhnak lungthin Mizo nungak muidawh taktak pawl nih an ngeih lengmang tik ah Mizo mipi nih an celh bak lo. Bia dawhcah lo pi pi timi an tam kho taktak. A dawng le caahcun an soiselnak hi celh bak ding khi asi lo. A fak taktak. Van langhter ngam hmanh khi asi tuk lo. Nain a herh ahcun comment an pek ning zong kan van langh ter tthan te ko lai cu.\nTlawmpal van langh ter ning law. Tangka ruang ah miphun dang neih a duhnak a ruang cu asi ko ka fih taktak tiah a timi tampi an um. C.Lallawmzuali le a pasal ding Nepali patung pa hi an kum zong aa thlau taktak fawn. Fapa khi si hna sehlaw cu bantuk an lo ngaingai. AN hmanthlak zoh ah hin a fiang kho taktak.\nModel C.Lallawmzuali hi nungak muidawh ngaingai a si tik ah Miphun dang pa sin i a kal ding cu an thin a hung kho taktak, an ui taktak fawn. “Mizo ka si” ti zong ti ve ti hlah seh tiah timi tampi an um fawn. An bia aa dawh cah lo tuk caah ka van langh ter lo. A her ahcun ka van langhter tthan te lai.\nKa chim cang bantuk khan mi nuva thitumnak kong ah va buai len ding cu a si bak lo. Asinain a tu lio online chung i a lar ngaingai mi an si tik ah ka van langhter nak a ruang cu asi. Laimi chung zong ah miphun dang a vaat mi tampi kan um ve i mah cacun i ralrin nak ah hmang cio hna u sih. Kan fale cio zong cawnpiaknak biatak te i kan ngeih piak a hau fawn.\nA tanglei bik i video ka van thlah mi hi Kala pa(Nepali pa) le a nupi C.Lallawmzuali he an lam nak video asi.\nPhoto Credit : C.Lallawmzuali\nPrevious Post:Kala Pa Nih Miss Mizoram Cu A Duh Paoh In A Laam Pi Cang (Video Thar).\nNext Post:Frederick Darling Nu Theih A Si Cang.


Melania Trump Donghnak Biachim NIh MIpi Thinlung A Khuai Dih Cikcek (+Vedio) – Lai Celeb News\nJanuary 20, 2021 January 20, 2021 Tina\nMelania Nih a Donghnak bik bia a chimmi te cu uar um kho taktak Pathian aa tlaihchan tuk timi a hmurka tih theih tikah lung a hmui khun ko. A fanu zong nih A nu biachim mi cu a ngaih tikah a celh bak loh a trap thluahmah, Melania Trump nih A tanglei bantuk hin a donghnak bik bia cu a chim.\nMelania Trump: Nan 1st Lady ka si kho hi kaa lawmhnak a sang tuk ee,nan ka dawtnak le nan ka Dirkamh nak cungah kaa lawm tuk.\nKa thlacamnak ah nan um camcin lai Bawipa nih nan dihlakin nan chungkhar hna cio he Thluachuahnak in pe ko hna seh! Cun hi kan Ram pi zong hi Pathian nih Thluachuahnak pe ko seh tiah Donald Trump nupi dawt Melania Trump nih a donghnak bikah bia a vun chim ve. Pathian aa tlaihchannak le Pathian a duhnak a hmur le ka hmangin theih tikah uar a um kho taktak.\nUS 1st Lady vialte lakah uar um cem bak asi lai ti usih law kan i palh tuk lai lo dah. Uar um lawlaw bak khi asi ko. A tanglei Video hi Melania nih bia a chim nak video cu asi rak ngai cio uh!\n← ZOH TUAH UH Trump Le Biden Biakam Nak BIBLE AI Dang Khi, RC BIBLE Si Kolo Maw\nUS President Thar Joe Biden Cu Thlacam Lio Ah Ngakchia Bang A Mit A Au Pah Lengmang Ko →


Hlen tongmi Myanmar nu dam tein an khua a phan kho | THE CHIN EXPRESS\nHome Myanmar Hlen tongmi Myanmar nu dam tein an khua a phan kho\nHlen tongmi Myanmar nu dam tein an khua a phan kho\nMyanmar nu San Win cu Singapore ram ah rian na ttuan lai tiin puaisa nih Singapore ram ah an kuat. Mah hnu ah phungning loin Malaysia ram, Johor state ah an kuat tthan.\nSan Win cu dum chung tiang CCTV khat lak in bunhmi Johor Bahru khua ah a ummi inn pakhat ah sinum rian a ttuan. Thla 8 hnu ah cuka inn um cu a celh ti lo caah zaam aa tim i lam ah Malaysia-Tuluk nu he an i tong.\nMalaysia-Tuluk nu bawmhnak in a zaam kho. San Win cu Malaysia-Tuluk nu nih Johor Bahru khua ah a ummi Yadanar Second Myanmar phungki sianginn ah a hei chiah.\nYadanar Second Myanmar Phungki sianginn nih dirhmi Yadanar Second Mibawmhnak Bu le Tun Thit Sah Mibawmtu Bu bawmhnak in San Win cu Kuala Lumpur ah a ummi Myanmar tanzung ah an kuat.\nMyanmar tanzung bawmhnak in San Win cu MH740 in August 31, 2019 ah Myanmar ram ah an kuat. August 31, zaanlei sml 3.15 ah Yangon Airport a phan.\nYangon Airport in mibawmtu bu nih an rak don i September 1, 2019 ah a chuahnak Mon state, Kyaikto khua ah a nu he dam tein an i tong kho.


Mikah le Isaiah hi an caan aa khat. Thlanglei Pennak Judah ram i a ummi an si veve. Amos nih Chaklei Pennak cungah a tlung lai a timi harnak bantuk kha Thlanglei Pennak cung zongah cun a tlung ve lai ti kha Mikah nih khan a hmuh i cucu zeicahdah a si lai ti ahcun Chaklei Pennak chung i dinlonak a ummi bantuk ruangah khan a si ve ko lai, a ti. Asinain Amos chimmi nakin Mikah chimmi ah hin hmailei ruahchannak a um deuh.\nCinken awk tlak a simi cu Pathian thawngin vawlei cung dihlak ah daihnak a umnak ding (4.1-4), David tefa chungin daihnak a phortu siangpahrang a chuah lainak (5.2-4) le bia tawite tlang khat lawnglawng in, biaknak hi zeidah a si ti tling tein a chimnak hi an si (6.8).\nIsrael le Judah biaceihnak 1.1—3.12\nRemhṭhannak daihnak 4.1—5.15\nRalrin peknak le ruahchannak 6.1—7.20\n1Mah hihi Judah siangpahrang Jotham, Ahaz le Hezekiah bawi lio i Moresheth khuami Mikah sinah Bawipa bia a phanmi cu a si; cu bia cu langhnak in Samaria le Jerusalem kong ah a hmuhmi a si. *2Sia 15.32—16.20; 18.1—20.21; 2Cha 27.1-7; 1:1: 28:1—32:33\nIsrael le Judah Uktu Hna Mawhchiatnak\n2Mi vialte hna, nan dihlak in\nngai tuah u;\nMaw vawlei le a chung i a ummi\nvialte hna nan hna chi tuah u,\nZeitintiah Bawipa Pathian nih\nnannih cu sual phawt awkah\na biakinn thiang chung khan\nbia a run chim.\n3Zohhmanh, Bawipa cu a umnak hmun\nkhan a chuak i a rung ṭum i\nvawleicung tlang sang hna cungah\nkhan aa chawk.\n4Mei nih khuaiseng kha a linh tikah\na zor bantukin tlang hna cu\namah toiah cun an zor i,\nTlang pang ah ti an luan bantuk khin\nhorkuang chungah an vung luang.\n5Mah hi vialte hi Jakob ṭhat lonak\nruang le Israel sualnak\nruangah a si.\nJakob ṭhat lonak cu zeidah an si?\nSamaria khua chung i an tuahmi\nkha an si lo maw?\nJudah mi hna cu khuazei khuahrumbo\nruangah dah dan ka tat hna lai?\nJerusalem khua hi an khuahrumbo cu\n6Cucaah Samaria cu ramlak i thilchia\nponnak hmun, mitsur cinnak ah\nka ser lai.\nA lung kha hor chungah ka hlonh\nhna lai i a dirnak a hram kha\nka langhter lai.\n7A milem vialte cu den an si dih lai i\na siasal vialte cu an dihlak in\nkhangh an si lai;\nA siasal vialte cu hnawmpon ah\nka ser hna lai.\nHlawhhlannak man in a cawkmi\nan si i hlawhhlannak man ah\nan cang ṭhan lai.\n8Cucaah Mikah nih aa thawh i,\n“Ka kiao ka raak lai i taklawng le\nkelawng in kaa chawk lai;\nCenghngia bangin ka ai lai i thetse\nram chimbu bangin ka ṭap lai.\n9Samaria cu a hma kha a dam kho\nJudah zong cu bantuk hma cu\na ing ve lai;\nRawhralnak cu ka mi an umnak\nJerusalem khua kutka kha\na phan cang.\n10Diriam tein nan mit phing lak in\nGath ah nan ṭap lai lo maw?\nBeth-leafrah khua ah leidip kha\ni phulh tuah u.\n11Shafir khua i a ummi hna kal tuah u;\nZaanan khua i a ummi hna cu ningzak\nin an khua chungin an chuak\ncang lo maw?\nBeth-ezel cu ṭahnak khua a si,\namah nih cun bawmhnak zeihmanh\nan pe kho ti hna lai lo.\n12Rawhralnak kha a rung ṭum i\nJerusalem khua kutka hrimhrim\nkha a phak caah,\nMaroth khuami hna cu fak piin\n13Maw Lakhish mi hna, rangtum kha\nrangleng ah khit hna u,\nZeicahtiah a hmasa bik ah Zion fanu\nhna sualnak chungah a kalpitu cu\nnangmah na si i\nIsrael ṭhat lonak cu nangmah\nthawngin a rak si.\n14Nannih Judah rammi hna\nMoresheth-gath khua cu\nchuahtak ko u,\nIsrael siangpahrang hna nih\nBeth-akhzib khua in bawmhnak\nzeihmanh an hmu kho ti lo.\n15Maw Mareshah mi hna, nannih zong\nnan umnak hmun kha lak awkah\nmidang ka rak thlah hna lai i\nIsrael sunparnak cu Adullam lungkua\nah aa thup lai.\n16Naa lawmh tawnnak na fale ruangah\nkhan na lu i kawngh tuah;\nAnnih nih an in kaltak i saltannak\nchungah an luh cang caah langta\nbantukin na lu i kolh tuah.